Domaći zadatak za srpskog premijera / Srbija / zone / home page - Osservatorio Balcani e Caucaso Transeuropa\nDomaći zadatak za srpskog premijera\nSrbija: predsednik Vučić pred teškim izborom 27.10.2017.\nNovi kosovski zaokret srpskog predsednika 20.09.2017.\nSrbija: povratak domaćih izdajnika i stranih plaćenika 22.06.2016.\nWhite House (foto Matt H. Wade )\nKada se osvrne iza sebe, Vučić može da vidi prilično loš primer bivšeg predsednika Srbije Borisa Tadića od koga se očekivalo da reformiše Srbiju. On je izgubio podršku Brisela i Vašingtona jer nije bio sposoban da napravi napredak u rešavanju kosovskog i drugih važnih problema, a nakon toga je i poražen na izborima održanim pre tri godine\n12.06.2015. - Dragan Janjić Beograd\nKada je u pitanju američka podrška, odgovor je 'da', imate našu političku podršku. Kada me pitate da li je ona bezuslovna, moram da vam kažem, želimo da vas podržimo, ali i vi morate da uradite svoj domaći zadatak. Ova izjava američkog ambasadora u Beogradu Majkla Kirbija data Radio televiziji Srbije (RTS, srpski javni servis) nakon posete premijera Aleksandra Vučića Americi slikovito opisuje domete te posete. Uprošćeno rečeno, Srbiji su otvorena vrata, a dalji razvoj događaja zavisi prevashodno od njene sposobnosti da ispuni zahteve.\nSvakako najvažniji sastanak koji je Vučić imao u Vašingtonu bio je onaj sa savetnicom predsednika SAD za nacionalnu bezbednost Suzan Rajs. To je, ujedno, bio i jedini sastanak nakon koga je američka strana izdala zvanično saopštenje. U tom saopštenju podržana su nastojanja Srbije da se priključi evrointegracijama, kao i posvećenost Beograda nastavku pregovora sa Kosovom. Rajsova je izrazila očekivanja da će i u odnosu na evroatlantske integracije biti postignut napredak.\nJasno je, dakle, da će Vašington podržati nastojanje Srbije da što pre postane članica Evropske unije, ali da očekuje da Beograd jasno pokaže na čijoj strani se nalazi. Iz saopštenja proizlazi da bi povećani interes za evroatlanstske integracije (ulazak u NATO), bio veoma ubedljiv dokaz opredeljenja Srbije u aktuelnom sukobu između Moskve sa jedne i Brisela i Vašingtona sa druge strane. Takav obrt se, naravno, ne očekuje odmah, ali Vašington je stavio do znanja šta želi.\n"Premijer je došao da traži američku političku podršku za evropsku perspektivu Srbije. Tu podršku je, koliko znam, dobio. On je, takođe, želeo da ostavi dobar utisak kao neko ko ozbiljno shvata svoja obećanja i ko ih ispunjava. U tome je, takođe, uspeo. I želeo je da prikaže Srbiju kao faktor stabilnosti u regionu, što je nešto što Amerika pozdravlja", rekao je srpskoj državnoj agenciji američki stručnjak za spoljnu politiku Danijel Server, profesor u Školi za napredne međunarodne studije Univerziteta Džon Hopkins.\nKada se osvrne iza sebe, Vučić može da vidi prilično loš primer bivšeg predsednika Srbije Borisa Tadića od koga se očekivalo da reformiše Srbiju i priključi je evroatlantskim integracijama. On je izgubio podršku Brisela i Vašingtona jer nije bio sposoban da napravi napredak u rešavanju kosovskog i drugih važnih problema, a nakon toga je i poražen na izborima održanim pre tri godine.\nVučić je u Vašington otišao spreman. Pokazao se delotvornim kada je reč o normalizaciji odnosa sa Kosovom, odgovorno se postavio prema krizi u Makedoniji, imao je uspešnu zvaničnu posetu Albaniji, najavio je rešavanje slučaja Bitići (braća Bitići, američki državljani koje su srpske snage streljale tokom sukoba na Kosovu), otvorio dijalog sa nevladinim sektorom i nezavisnim kontrolnim organima u Srbiji…\nOvakvim koracima srpski premijer je, ipak, samo zaslužio punu pažnju Vašingtona. Sada se od njega očekuje da nastavi sa rešavanjem problema koje prethodne vlasti nisu imale snage da reše, kao i da krene dalje i pokaže da Srbija pripada bloku oko Vašingtona i Brisela. Ako u tome ne bude uspešan, možda će se suočiti a istim teškoćama kao i Tadić.\nVučić nije krio da priželjkuje da Vašington utiče na zemlje Evropske unije (EU) da ubrzaju evrointegracije Srbije. Takvo obećanje je, bar sudeći prema pisanju srpskih medija, i dobio, ali je verovatno i sam svestan da američka podrška može da bude od koristi, ali ne i da igra odlučujuću ulogu. Jer, neke zemlje koje uživaju nesumnjivu naklonost SAD, poput Turske, ipak decenijama ne uspevaju da načine odlučujući korak ka EU.\nNapredak Srbije prevashodno će zavisiti od njene sposobnosti da ispuni zahteve koji se pred nju postavljaju, a deo tih zahteva je saopšten i u Vašingtonu. U julu u Beograd dolazi njemačka kancelarka Angela Markel, koja će takođe doneti neke zahteve, prevashodno u odnosu na normalizaciju odnosa sa Kosovom. Biće to prilika da Vučić proveri li obećano zalaganje Vašingtona za Srbiju ima efekata, ali i da uveri Merkelovu da su srpske vlasti odlučne i spremne da ispune ono što se od njih traži.\nZa razliku od Danijela Servera, srpska opozicija i drugi oponenti vlasti sa nipodaštavanjem pa čak i podsmehom govore o Vučićevoj poseti Vašingtonu, čemu je doprineo prilično nespretan Vučićev PR, stavivši akcenat na šetnju travnjakom ispred Bele kuće i razgledanje zgrade Kongresa, što je dostupno i malo upornijim turistima. Takvi potezi su namenjeni domaćoj javnosti i osmišljeni sa ciljem da manje obrazovanom delu glasačkog tela pokažu kako je premijer i fizički u neposrednoj blizini važnih svetskih centara moći.\nUprkos svemu, poseta se može okarakterisati kao uspešna i za Srbiju veoma važna. Ona je brižljivo pripremana sa obe strane, sa ciljem da se napravi odlučujući prodor u približavanju Beograda Vašingtonu i Briselu. Vučiću je u Americi trebalo da se vidi sa američkim potpredsednikom Džozefom Bajdenom, ali je taj susret morao da bude otkazan zbog smrti Bajdenovog sina.\nIzvori u Beogradu kažu da je postojala izvesna nada da se, ukoliko sastanak sa Bajdenom protekne dobro, premijer vidi i sa Džonom Kerijem. No, dogodilo se da je Keri slomio nogu da je i ta mogućnost, ukoliko je zaista postojala, definitivno otpala. Ali, domaćini su se vidno potrudili da poseta ne propadne, stavljajući do znanja da su spremni da daju podršku Srbiji ukoliko ona, kako se izrazio američki ambasador u Beogradu, ispuni „domaći zadatak“.\nSrpskom premijeru je omogućeno da se vidi sa savetnicom za bezbednost u kabinetu američkog predsednika Baraka Obame Suzan Rajs, što se može uzeti kao prilično povoljna kompenzacija. Nakon toga se na Kapitol Hilu sastao i sa predsedavajućim Senatskog odbora za oružane snage, senatorom Džonom Mekejnom. U Stejt departmentu je razgovarao sa pomoćnicom američkog državnog sekretara za Evropu i Evroaziju Viktorijom Nuland, a na kratko se video i sa Kerijevim zamenikom Antonijom Blinkenom.


Preuzmi inicijativu / Krojačeva škola\nKrojačeva škola na konferenciji "Za bolje obrazovanje"\nKonferencija „Za bolje obrazovanje – Preuzmi inicijativu”, namenjena edukatorima, nastavnicima i aktivistima koji se bave obrazovanjem, biće održana 5. juna u Nišu. Skup u organizaciji udruženja „Nauči me” okuplja preko 100 edukatora iz Srbije i održava se u Naučno-tehnološkom parku, koji je i partner događaja. Obezbeđen je i prenos uživo na veb stranici www.nauci.me.\nO novim načinima obrazovanja i platformi Krojačeve škole, govoriće Ana Jovanović, direktor i suosnivač škole. Anino predavanje možete pratiti i u live prenosu.\nKonferencija ima za cilj da okupi predavače iz različitih sektora kako bi, kroz predavanja, panel-diskusije i radionice, sagledali digitalne izazove obrazovanog sistema Srbije i ponudili nova rešenja.\nSkup će se baviti novim načinima podučavnja i učenja kao što su video-predavanja, onlajn kursevi i digitalna izdanja udžbenika. Sastavni deo konferencije su i obuke iz oblasti finansijske, digitalne, medijske, informacione i algoritamske pismenosti.


Sastanak u Federalnom ministarstvu rada i socijalne politike\nDirektor Udruženja slijepih Kantona Sarajevo Fikret Zuko i generalni sekretar Saveza paraplegičara i oboljelih od dječije paralize F BiH Elvira Bešlija , u okviru projekta "IN" – Implementacija UN Konvencije o pravima osoba sa invaliditetom u Bosni i Hercegovini’’ posjetili su 04.11.2015.godine Ministarstvo rada i socijalne politike Federacije BiH. Sa pomoćnikom ministra Dobricom Jonjićem i njegovim saradnicama razgovarano je o mnogim aktuelnim temama od interesa za osobe sa invaliditetom, koje su u nadležnosti ovog ministarstva.\nOsnovni cilj sastanka je bio upoznavanje predstavnika ovog Ministarstva sa aktivnostima koje su provođene u okviru projekta "IN". Predstavljena je analiza usklađenosti zakona u BiH sa UN Konvencijom o pravima osoba s invaliditetom, sa fokusom na oblast socijalne zaštite/politike i podrške osobama sa invaliditetom.\nU svojim izlaganjima Fikret Zuko i Elvira Bešlija su istakli da je analiza pokazala izuzetno nizak stepen implementacije Konvencije, zbog čega je položaj osoba s invaliditetom i njihovih organizacija sve teži.\nDobrica Jonjić i njegove saradnice ocijenili su da su aktivnosti provedene u okviru projekta „IN" veoma korisne , da će urađene analize implementacije Konvencije biti korištene kao veoma vrijedan materijal u predstojećim reformama u Federaciji BiH , ne samo u socijalnom sektoru , već i u svim drugim sektorima od interesa za osobe sa invaliditetom. Aktuelizirana su pitanja donošenja posebnog zakona o pravima OSI, zakona o organizacijama osoba sa invaliditetom, zakona kojim bi se regulisao socijalni minimum za osobe sa invaliditetom u F BiH i sl.\nFikret Zuko i Elvira Bešlija zahvalili su se Ministarstvu na podršci koju su pružili implementaciji ovog projekta , uključujući i finansijsku podršku, nakon čega su im uručili set dokumenata analize koje su uradile radne grupe, kao i promotivni materijal projekta „IN".\nPredstavnici Ministarstva obećali su da će i dalje podržavati projekte koje apliciraju organizacije osoba sa invaliditetom, te da će se angažovati u okviru svojih resora, da se u propise uključuju prijedlozi koji imaju za cilj implementaciju Konvencije o pravima osoba sa invaliditetom u BiH.


Rok za digitalizaciju 2015. godina - Klix.ba\nBiH Rok za digitalizaciju 2015. godina\nRok za digitalizaciju 2015. godina\n18.2.2011. u 13:46\nUkoliko BiH ne završi proces digitalizacije televizijskog signala do 2015. godine kada ističe rok za za završetak ovog posla u evropskim zemljama građani će ostati uskraćeni za sve televizijske sadržaje koji proizvode evropske TV kuće.\nPomoćnik direktora Regulatorne agencije za komunikacije BiH Helena Mandić rekla je da je rok za uvođenje digitalne TV veoma blizu, te da su posljedice neuvođenja digitalne televizije mnogo veće nego što se to sada čini.\n"Digitaliztacija televizijskog signala u BiH ne napreduje onako kako smo se mi nadali u vrijeme kada je rađena strategija prelaska s analognog na digitalnu televiziju“, rekla je Minić ističući da će će upravo zato biti veoma korisna regionalna konferencija o digitalizaciji i izazovima novih medija koja se danas i sutra održava u Sarajevu.\nOna je naglasila da digitalizacija za korisnike medija donosi puno više usluga, puno više sadržaja, a da za državu oslobađa dobar dio frekventnog spektra koji se može iskoristiti u različite svrhe.\nProfesor na Fakultetu političkih nauka u Sarajevu Emir Vajzović rekao je novinarima pred početak konferencije "Medijske transformacije – digitalizacija i razvoj novih medija u zemljama Zapadnog Balkana" da je za kašnjenje u provođenju dinamika predviđena strategijom prelaska s analogne na digitalnu televiziju u BiH u krivica i na nadležnim vlastima i na RTV kućama.\nOn je naglasio da su neke evropske zemlje imale povoljnije pretpostavke za prelazak na digitalnu TV usljed jače penetracije kablovskih i drugih platformi.\nPrema njegovim riječima prednost BiH, koja je nešto kasnije krenula s uvođenjem digitalne TV jeste to što može koristiti ona najbolja iskustva Evrope.\n"Ne postoji najbolji model, ali analizom broja domaćinstava koja koriste TV sa analognim signalom i dobrom promocijom posao se može dobro odraditi", rekao je Vajzović.\nJedan od učesnika konferencije, predstavnik belgijske agencije koja se bavi digitalizacijom televizije Jean-Francois Furnemon rekao je da akcenat digitalizacije na potrošačima i većim ponudama za njih.\nOn je naglasio da zahvaljujući digitalizaciji gledaoci mogu sami birati medijske sadržaje u smislu da li hoće više sporta, muzike, ili nekog sadržaja.\nRegionalna konferencija o temi "Medijske transformacije – digitalizacija i razvoj novih medija u zemljama Zapadnog Balkana" održava se danas i sutra u sarajevu u organizaciji Mediacentra Sarajevo, Regulatorne agencije za komunikacije BiH i Ambasade SAD-a u BiH.\nU radu konferencije čiji je cilj predstavljanje regionalnih iskustava na polju digitalizacije i širenja novih medija, te njihov uticaj na medijsku produkciju, sadržaj, tržište i samu publiku učestvovaće predstavnici vodećih medijskih kuća, organizacija i institucija iz BiH, Hrvatske, Srbije, Slovenije, Crne Gore, Albanije i Makedonije.\nŽustra rasprava 1


Philips led sijalica gu10 50w cena, cene Srbija, prodaja Beograd Novi Sad Niš\nPhilips led sijalica gu10 50w cene\nTrenutno nemamo slike za Philips led sijalica gu10 50w\nEPonuda nije internet prodavnica već Vam omogućava da brzo i lako nađete Philips led sijalica gu10 50w po najjeftinijoj ceni. Naš cilj je da kupci budu što bolje informisani o ponudi Philips led sijalica gu10 50w na tržištu Srbije. Vrlo lako nalazite željeni proizvod za kategoriju LED sijalice cene, ne morate da lutate od sajta do sajta za Philips LED sijalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips led sijalica gu10 50w sa PRODAVCEM. EPonuda ne može da garantuje potpunu tačnost specifikacije i slika za Philips led sijalica gu10 50w. Pre kupovine, podatke za Philips led sijalica gu10 50w proverite na sajtu PROIZVOĐAČA.\nPhilips štedljiva sijalica economy stick e27 23w


Apel - ne paliti vatru u prirodi - Šumarstvo | Agroklub.rs\nSlavisa Djordjevic je lajkovao članak pre 10 sati\nMirta Vekic je lajkovala belešku na KLUB-u pre 22 sata\nApel - ne paliti vatru u prirodi\nGrađanima upućen apel da tokom boravka u prirodi i izvođenja radova na poljima ne pale vatru na otvorenom.\nMinistarstvo poljoprivrede i zaštite životne sredine apeluje na sve građane, da tokom boravka u prirodi i izvođenja radova na poljima, ne pale vatru na otvorenom jer se može proširiti i izazvati šumske požare, čije su štete neprocenjive.\nVeći rizik od požara\nNastupajući period visokih temperatura veoma će pogodovati nastanku šumskih požara, a obzirom da je nastupio i period korišćenja godišnjih odmora i samim tim povećanog prisustva stanovništva u prirodi, Ministarstvo poljoprivrede i zaštite životne sredine apeluje na građane da se odgovorno ponašaju pri odlasku u prirodu i da ne vrše nekontrolisano paljenje vatre na otvorenom prostoru, ukoliko ta mesta nisu za to predviđena (vidno obeležena) i obezbeđena.\nPojačane mere u zaštiti šuma od požara\nUprava za šume resornog ministarstva naložila je korisnicima šuma koji gazduju državnim šumama da preduzmu pojačane mere na zaštiti šuma od požara u skladu sa planovima zaštite šuma od požara i propisima. Podsećamo i da je zakonom zabranjeno paljenje korova, strnjišta, trstike, trave i drugog rastinja, kao i paljenje otvorene vatre u šumi i na zemljištu u neposrednoj blizini šume, na udaljenosti manjoj od 200 metara od ruba šume.\nŠumarsko lovna inspekcija Ministarstva poljoprivrede i zaštite životne sredine će obavljati pojačanu kontrolu sprovođenja mera zaštite od požara, kako kod korisnika i sopstevnika šuma, tako i kod korisnika lovišta. Takođe, iz Ministarstva pozivaju građane da, ukoliko uoče vatru na otvorenom ili manji požar, o tome odmah obaveste MUP - Sektor za vanredne situacije.\nApel Zaštita šuma Šumski požari Paljenje korova Radovi na poljima Ministarstvo poljoprivrede


Omladina radila krampom i lopatom\nOBILJEŽAVANJA 73. godišnjica izgradnje pruge Brčko - Banovići\nBio je ovo prvi projekt u Evropi realiziran dobrovoljnim radom uglavnom omladinaca\nBrojni gosti na svečanoj akademiji\nIzgradnja pruge Brčko - Banovići nakon dužeg vremena ponovo se svečano obilježava kao nepobitna činjenica o historijskom značaju 7. novembra 1946. godine za Banoviće, razvoj rudarskog sektora, te ekonomski i društveni preobražaj lokalne zajednice.\nPrije 73 godine iz Banovića prema Beogradu novoizgrađenom prugom krenuo je prvi voz natovaren banovićkim ugljem. U kompoziciji sa 12 vagona banovićko crno zlato je stiglo preko Brčkog u velike gradove i otpočeo značajan razvoj cijele lokalne zajednice.\nDelagić: Podrška tadašnje vlasti Foto: S. Ikanović\n- Ovo je društveni imperativ podržan sa svih nivoa tadašnje vlasti jer je ideja izgradnje pruge prvi projekt obnove i izgradnje ratom uništene i porušene tadašnje države - kazao je predsjedavajući Općinskog vijeća Banovići Nermin Delagić.\nBez mehanizacije, kako se to danas radi, vlastitim rukama uz pomoć lopate, krampe i kolica, više od 62.000 omladinaca iz 20 zemalja svijeta raspoređenih u 234 brigade izgradilo je prugu dugu 92 kilometra za 190 dana radeći u tri smjene po dva mjeseca. Izradila je složna omladina i tri tunela dužine 667 metara i 22 mosta ukupne dužine 455 metara. Bio je ovo prvi projekt u Evropi realiziran dobrovoljnim radom uglavnom omladinaca.\nOvaj dan je ostao u sjećanju još samo dva živa svjedoka, učesnika omladinske radne akcije koje su gradile prugu, a koji zbog trenutno teškog zdravstvenog stanja nisu mogli prisustvovati današnjoj svečanosti.\nSvečanu akademiju, prigodan kulturni i zabavni program upriličilo je Općinsko vijeće Banovići, u saradnji s Udruženjem antifašista i boraca NOR-a.\nBanovići Izgradnja pruge\nBanovići: Turisti uživali i u utrci parnjača\nŠkolski čas s učenicima\nNabavka novog kotla za centralno grijanje


Na događaju „Jaka privreda – uspješna Crna Gora“, održanom u organizaciji Unije poslodavaca Crne Gore (UPCG) i Međunarodne organizacije rada (ILO), predstavljen je novi strateški dokument UPCG „Izvještaj o parafiskalitetima u Crnoj Gori“ koji, uz rezultate istraživanja o stanju na nivou države i lokalnih samouprava, sadrži i preporuke na koji način konsolidovati i smanjiti broj i/ili troškove postojećih parafiskalnih nameta u Crnoj Gori (foto galerija).\nDogađaj su otvorili predsjednica UPCG Svetlana Vuksanović i direktor ILO za Centralnu i Istočnu Evropu Markus Pilgrim.\nNakon uvodnih izlaganja, šef Sektora za međunarodne odnose i projekte UPCG Mirza Mulešković i ekspert angažovan na istraživanju dr Đorđije Blažić prezentovali su rezultate opsežnog istraživanja koje je UPCG sprovela među 300 privrednika u sva tri regiona Crne Gore, dok su anketama i intervjuima obuhvaćeni i predstavnici 23 jedinice lokalne samouprave, kao i Zajednice opština Crne Gore. Uzorak je kreiran u skladu sa podacima Monstat-a, a upitnik u saradnji sa ILO. Istraživanje UPCG je pokazalo da čak 85% privrednika smatra da je iznos parafiskalnog opterećenja velik. Po ocjeni velikog broja ispitanika, postoje značajne razlike u visini i broju parafiskaliteta zavisno od lokalne samouprave u kojoj se nalazi sjedište preduzeća, kao i djelatnosti koju ono obavlja. Čak 79,9% privrednika smatra da visina i brojnost parafiskalnih nameta, kao i administrativne procedure po osnovu istih, samo donekle utiču na to da li će preduzeće poslovati u formalnom ili u neformalnom sektoru. S druge strane, čak 81,5% ispitanika ističe da visina parafiskalnih nameta predstavlja problem prilikom otpočinjanja biznisa. Prema ocjeni privrednika, lokalne samouprave ne uključuju privrednike prilikom donošenja odluka. Najveći procenat ispitanika - preko 94%, ocjenjuje da je na nivou države neophodno uraditi registar parafiskalnih opterećenja i izvršiti njihovu reformu.\nU nastavku rada, uslijedila je panel diskusija o saradnji javnog i privatnog sektora, u kojoj su učestvovali: Nina Vujošević, državni sekretar – Ministarstvo finansija; Zoran Tomić, sekretar Miistarstva održivog razvoja i turizma; Branislav Đuranović, predsjednik opštine Danilovgrad; Goran Đurović, član Izvršnog odbora UPCG i vlasnik kompanije „Cerovo“; Hasan Ramović, član Izvršnog odbora UPCG i vlasnik kompanije „Put-Gros“.\nDanašnji događaj UPCG i ILO organizovan je u okviru projekta „Promocija tranzicije sa formalne na neformalnu ekonomiju“ finansiranog od strane ILO, imao je za cilj uključivanje relevantnih aktera u reformske procese koji su u toku, a imaju za cilj stvaranje biznis ambijenta koji je podsticajan za održivi razvoj preduzeća, rast investicija, jačanje konkurentnosti, povećanje zaposlenosti, ekonomski i socijalni razvoj crnogorskog društva.


Djordjević: U 2017. godini još 1.100 radnih mesta u Vojsci Srbije\nBeta 21. aprila 2017. 23:50\nMinistar odbrane Zoran Djordjević najavio je večeras u Beogradu da će Vojska Srbije (VS) ove godine primiti u radni odnos još 1.100 profesionalnih vojnika.\nMinistar je to rekao u Domu Garde, gde su on i načelnik Generalštaba Vojske Srbije, general Ljubiša Diković priredili pijem povodom Dana Vojske Srbije, 23. aprila.\nSvečanosti su prisustvovali izaslanik predsednika Republike Miroslav Latinović, predstavnici Vlade, Ministarstva odbrane i Vojske Srbije, crkava i verskih zajednica, diplomatskog i vojno-diplomatskog kora u Srbiji i drugi gosti.\nMinistar je praznik čestitao svim pripadnicima Ministarstva odbrane i Vojske Srbije koji izvršavaju sve postavljene zadatke, pružaju pomoć lokalnim vlastima i stanovništvu kada je to potrebno, organizuju i izvode vežbe na domaćim i stranim poligonima, predstavljajući, kako je rekao, „državu i narod na najbolji način“.\n„Naši pripadnici neprekidno su angažovani u Kopnenoj zoni bezbednosti i na granici, zajedno s pripadnicima MUP-a, pružajući svoj maksimalni doprinos kao nosioci zadataka u rešavanju migrantske krize“, istakao je Djordjević.\n„Danas sa ponosom kažemo da smo u Evropi u vrhu zemalja po brojnosti u mirovnim misijama pod okriljem UN i EU. Trenutno se u mirovnim misijama nalazi 328 naših pripadnika, prisutni smo u 10 zemalja u okviru 11 mirovnih misija, pod okriljem UN i EU“, rekao je ministar odbrane.\nDjordjević je rekao da „Srbija sledi politiku vojne neutralnosti koja joj omogućava aktivnu saradnju sa svima, a pripadnici Vojske Srbije učestvuju na bilateralnoj i multilateralnoj osnovi na vežbama u zemlji i inostranstvu, sa pripadnicima oružanih snaga svih partnerskih zemalja, sa Ruskom Federacijom, Sjedinjenim Američkim Državama, zemljama regiona, kao i u vežbama u okviru NATO i Programa Partnerstvo za mir“.\nVojska je, nastavio je on, „nezaobilazan činilac naučnog, tehnološkog i svakog drugog vida razvoja Srbije“, a Ministarstvo odbrane je „predvodnik u ovoj oblasti, kao neko ko je prepoznao potrebu neprestanog učenja i usavršavanja, što smo i dokazali ugovorom o dualnom obrazovanju sa Ministarstvom prosvete“ čime se želi da se sistem odbrane upotpuni, i popuni mladim ljudima koji će imati praksu u Vojsci Srbije.\nMinistarstvo odbrane i Vojska Srbije, rekao je Đorđević, omogućava mladim ljudima da dobrovoljno služe vojni rok što su oni prihvatili u velikom broju, sa željom da se potom i radno angažuju u Vojsci Srbije, te je ove godine obezbedjeno još 1.100 takvih radnih mesta.\nMinistar je rekao da je Vlada Srbije „stvorila stabilne uslove i zdravu osnovu za povećanje standarda naših pripadnika“, a uloženi su i „veliki napori u pogledu opremanja, osavremenjavanja i modernizacije Vojske Srbije“ što će se činiti i ubuduće.\nDjordjević je naveo opremanje RV i PVO, a kao i Kopnene vojske savremenim artiljerijskim oruđem i opremom, i predstojeći završetak opremanja prvih 1.500 vojnika „najsavremenijom opremom za brzo reagovanje“ što će se nastaviti da bi „svaki naš vojnik bio već sada vojnik 22. veka“.\nMinistar odbrane je rekao da je modernizacija vojske uslovljena razvojem domaće namenske industrije koja je „s pravom prepoznata kao pokretač celokupne privrede Srbije“.\nTa preduzeća „uspeli smo da konsolidujemo i danas ona posluju bez dugova, plaćaju sve poreze i doprinose. Izvoz namenske industrije prošle godine uvećan je tri puta u odnosu na 2012. godinu, dok se ove godine očekuje 20 odsto veći izvoz nego prethodne“, rekao je ministar, dodavši da je zato Vlada odlučila da investira u namensku industriju 43 miliona evra, što će doneti nova radna mesta, rast proizvodnje i povećanje izvoza.\nMinistar je za podršku i saradnju zahvalio svim državnim organima i institucijama i svim partnerima van Ministarstva odbrane i Vojske Srbije, „naročito Vladi i predsedniku Republike Srbije, kao i svim pripadnicima stranih armija sa kojima su, kroz zajedničke vežbe, pripadnici našeg sistema odbrane stekli neka nova iskustva i prijateljstva“, piše saooštenju Ministarstva.\nVojska Srbije praznuje 23. april u znak sećanja na dan kada je 1815. godine doneta odluka o podizanju Drugog srpskog ustanka za oslobođenje Srbije od Osmanskog carstva, što je kasnije omogućilo stvaranje moderne srpske države.\nSkupština Srbije: Završena načelna rasprava o više zakona\nJačanje vojnotehničke saradnje sa Rusijom\nAktivisti Pokreta slobodnih gradjana: Zašto nadležni ne štite gradjane?\nNova i Narodna stranka kritikuju odluku o niškom aerodromu


Poslanici VMRO DPMNE odustali od rasprave o ustavnim izmenama, nastavak sednice u petak\n► Poslanici VMRO DPMNE odustali od rasprave o ustavnim izmenama, nastavak sednice\nRasprava o potrebi za izmene ustava Makedonije biće nastavljena u petak, odlučio je danas predsednik makedonskog parlamenta Talat Džaferi.\nOn je to saopštio nakon popodnevnog dela plenarne sednica na kojoj su diskutovali samo poslanici vladajućeg SDSM, jer su poslanici opzicione koalicije oko VMRO DPMNE odustali od dalje debate nakon koordinacije sa liderom stranke Hristijanom Mickoskim.\nRasrava u petak će biti nastavljena u 11.00 sati i istog dana bi, prema navodima medija, predlog Vlade Makedonije o potrebi za ustavne izmene u skadu sa Dogovorom sa Grčkom mogao biti stavljen na glasanje.\nOpozicioni poslanici su raspravu o predlogu Vlade za ustavne izmene zbog realizacije Dogovra sa Grčkom o rešavanju spora oko imena Makedonija, nazvali "jalovom" i najavili da će glasati protiv.\nOni su istovremeno pozvali poslanike vladajuće većine da odustanu od rasprave kako bi moglo da se glasa o predlogu vlade Zorana Zaeva za ustavne izmene, što nije prihvaćeno.\nU popodnevnom delu trećeg dana sednice o potrebi ustavnih izmena poslanici vladajućeg SDSM su ponovili da je sada vreme da svi koji se deklarativno zalažu za EU i NATO to konretno podrže glasom za ustavne promene kojim se menja ime države u Severna Makedonija, što je uslov za evrointegacije.\n"Naša obaveza je da kao poslanici pređemo put Makedonije ka stabilnosti, bezbednosti i ekonomskom prosperitetu, a to je put ka EU i NATO", istakli su poslanici vlasti koji su danas bili prijavljeni za raspravu.\nPrema njima, zamajavanje javnsti je da se Dogovorom iz Prespe briše ime Makedonije i da geografska odrednica "severna" zadire u makedosnki nacionalni identitet.\nU parlamentu Makedonije u pondeljak je počela višednevna plenarna sednica o predlogu za pristupanje ustavnim promenama i promeni naziva države, koji za sada nema podršku poslanika opozicione koalicije, iako se u medijma spekuliše da je moguće da neki od njih podrže Vladin predlog.\nVladajuća koalicija sada ima glasove 72 poslanika i potrebno je da predlog podrži najmanje osam poslanika koalicije oko VMRO DPMNE da bi se postigla potrebna dvotrećinska većina.\nU slučaju da poslanici prihvate predlog, vlada predlaže nacrt amandmana i parlament nastavlja raspravu o izmenama makedonskog ustava.\nVMRO DPMNE objavila oglas za predsedničkog kandidata\nNajveća makedonska opoziciona stranka VMRO DPMNE objavila je danas javni poziv kojim traži kandidata za izbore za predsednika Makedonije koji će biti održani na proleće.


„Karavan kulture govora“ krenuo iz Biblioteke grada Beograda - Studio B\n„Karavan kulture govora“ krenuo iz Biblioteke grada Beograda\n„Karavan kulture govora“ krenuo iz Biblioteke grada Beograda Tanjug\nKulturaKultura Pocetna 08. 02. 2019. 18:58:49\nU Biblioteci grada Beograda počela realizacija projekta „Karavan kulture govora“koji je sastavni deo akcije „Negujmo srpski jezik“.\nU okviru pomenutog projekta biće organizovane radionice sa mladima u okviru kojih će tim stručnjaka kroz praktične vežbe uputiti decu kako sami da nastave da rade na razvijanju svoje kulture govora.\nMinistar kulture i informisanja Vladan Vukosavljević, na današnjoj konferenciji, podsetio je da je 2014. godine kada je akciju „Negujmo srpski jezik“ inicirao Gradski sekretarijat za kulturu zajedno sa Bibliotekom grada Beograda i Filološkim fakultetom, ideja bila da se jedna tema koja se često obrađuje u usko stručnim krugovima afirmiše na javnoj sceni. On je naveo da je taj zadatak bio težak i izazovan i da je kao takav inspirisao one koji su akciju započeli.\nVukosavljević je rekao da su danas zadovoljni rezultatima i da će sa još većim entuzijazmom nastaviti da rade na negovanju srpskog jezika, pismenosti i kulture izražavanja.\nOn je konstatovao da se usled društvenih okolnosti govor menja, kruni, lomi i da smo svedoci činjenice da se ljudi izražavaju sve jednostavnije, uz sve češću upotrebu poštapalica, naglasivši da je zadatak svih kultura i civilizacija da se suprotstavljaju lošim navikama.\nMinistar je rekao da je svaka akcija koja ide ka tome da poboljša kulturu govora odlična, jer se suočavamo sa njenom devastacijom.\nVukosavljević je pomenuo da je u Americi početkom tridesetih godina 20. veka sprovedeno istraživanje na velikom uzorku koje je pokazalo da je prosečan čovek oko 90 posto pojmova dobijao iz primarnog izvora (porodica, škola, crkva), da bi isto istraživanje sprovedeno početkom 21. veka pokazalo da blizu 90 posto pojmova čovek dobija iz medija.\nJedan od učesnika „Karavana kulture govora“ humanitarac Arno Gujon, koji je dokazao da se radom i uz mnogo truda može dostići visok nivo kulture izražajnosti, čak i kada se govori na stranom jeziku, rekao je da mu je učešće u akciji „Negujmo srpski jezik“ najveća nagrada za trud koji je uložio u učenje srpskog jezika, podsetivši da pre 10 godina nije znao nijednu reč, a motiv da uči srpski jezik bila mu je želja da razume srpski narod u celini.\n„Želeo sam da razumem strahove, probleme ljudi na Kosovu i Metohiji, sve bake, deke i decu, i da o tome svedočim u Francuskoj. Učeći srpski jezik, otkrio sam dušu srpskog naroda i više sam saznao o srpskom narodu učeći jezik i slušajući ljude ovde nego iz svih knjiga koje sam pročitao“, kazao je Gujon.\nOn je dodao da će u okviru „Karavana kulture govora“ govoriti o milozvučnosti i širini srpskog jezika i to će spojiti sa ljubavlju prema izgovorenoj reči i ukazaće na važnost negovanja srpskog jezika, jer, kako kaže, kultura govora je jedan od preduslova za uspešan život pojedinca i celog društva.\nSlobodan Roksandić, jedan od osnivača Udruženje za razvoj i unapređenje kulture govora “Izražajnost“ kaže da im je namera da „karavan“ poseti u narednom periodu što veći broj gradova širom Srbije i, nada se, Republike Srpske.\nDirektorka Biblioteke grada Beograda Jasmina Ninkov, koja je od samog početka uključena u akciju „Negujmo srpski jezik“ kazala je da vlada veliko interesovanje za projekat „Karavan kulture govora“ i da su je zvale kolege iz biblioteka širom Srbije sa željom da ta akcija bude realizovana i kod njih.\n„Karavan kulture govora“ koji je krenuo iz Beograda, posetiće u februaru Novi Sad i Kragujevac.


Vesti online / Sport / Fudbal / Everton kupio Minu iz Barselone\nEverton kupio Minu iz Barselone\nKaramele sa Gudison parka iznenadile u poslednjem satu prelaznog roka.\nDžeri Mina, na promociji\nEverton je u poslednjem satu prelaznog roka od Barselone kupio Jeri Minu.\nKolumbijac je posle odličnih igara na Prvenstvu sveta u Rusiji došao na Gudison park za obeštećenje od 30,2 miliona evra.\nMina je u Barseloni proveo samo šest meseci. Katalonci su bili uporni da ga kupe od kupi od Palmeirasa i u tome su uspeli u januaru za 11,8 miliona evra obeštećenja.\nOd Mine se mnogo očekivalo, posebno jer Barselona dugo kuburi sa štoperima, ali proletos je odigrao samo šest utakmica.\nKolumbijac je igrama na Mondijalu najavio da bi u sledećoj sezoni trebalo da se ustali u timu, ali se dogodio prekoret. Barselona je dospela u problem zbog velikog broja Južnoamerikanaca i odrekla se Mine.\nEverton je, inače, ovog leta dobro pazario na Nou kampu. Pre Mine na Gudison su došli francuski štoper Lukas Dinj za 20,2 miliona evra i portugalski vezista Andre Gomeš na pozajmicu.\nFull: https://t.co/9zXSg1DOPS pic.twitter.com/9yeOQP2m8H — Everton (@Everton) 09. август 2018.\nFUDBAL Mina: Odbijam ponude, hoću da ubedim Valverdea\nFUDBAL Iz Barselone u Everton\nFUDBAL Barselona nudi 50 miliona za Rišarlisona


Saznajte koja su prava zaposlenih na privremenim i povremenim poslovima\nAutor : eAlibunar Mar 15, 2018\nU Srbiji je često angažovanje radnika po osnovu ugovora o obavljanju privremenih i povremenih poslova. Kako se ovaj osnov angažovanja znatno razlikuje od radnog odnosa po osnovu ugovora o radu, u ovom tekstu ćemo izložiti osnovne karakteristike ovakvog angažovanja radnika, najčešće zloupotrebe koje poslodavci čine, a koja to prava i obaveze radnici imaju i na koji način mogu da ih zaštite, piše portal kamatica.com.\nPrema Zakonu o radu, poslodavac može sa radnikom zaključiti ugovor o obavljanju privremenih i povremenih poslova, pod uslovom da takvi poslovi ne traju duže od 120 radnih dana u kalendarskoj godini. Ovde je bitno imati u vidu da ne mogu svi poslovi koje zaposleni kod poslodavca obavljaju predstavljati privremene i povremene poslove, već to mogu biti samo oni poslovi koji ispunjavaju zakonom predviđene uslove.\nPrivremeni poslovi predstavljaju poslove koji su kratkotrajni i obavljaju se u kontinuitetu u određenom delu godine, kao na primer setva, žetva, kopanje, branje jabuka, anketiranje i slično.\nPovremeni poslovi su poslovi koji su isto tako kratkotrajni, ali koji se ne obavljaju u kontinuitetu, već s vremena na vreme, kada za to postoji potreba (npr. poslovi redara na sportskim priredbama, postavljanje protivgradne mreže i slično).\nPoslodavac može ugovor o obavljanju privremenih ili povremenih poslova zaključiti direktno sa nezaposlenim licem, zaposlenim koji radi nepuno radno vreme (do punog radnog vremena) ili korisnikom starosne penzije.\nMeđutim, ovi ugovori se mogu zaključiti i posredstvom omladinske ili studentske zadruge. Privremene ili povremene poslove preko omladinske i studentske zadruge mogu obavljati isključivo lica starija od 15, a mlađa od 30 godina i studenti.\nPored naknade za rad, licima koja obavljaju privremene i povremene poslove pripada i pravo na zdravstveno, penzijsko i invalidsko osiguranje, kao i osiguranje za slučaj nezaposlenosti i poslodavac je dužan da ovde doprinose uplati na način i u skladu sa zakonom. Pravo na uplatu ovih doprinosa ne pripada jedino članovima omladinske i studentske zadruge koji su mlađi od 26 godina i koji se nalaze na redovnom školovanju.\nLica angažovana na privremenim i povremenim poslovima uživaju sva prava na bezbednost i zdravlje na radu, kao i pravo na naknadu štete po osnovupovrede na radu, ali ne u skladu sa Zakonom o radu, već po osnovu Zakona o obligacionim odnosima i Zakona o bezbednosti i zdravlju na radu.\nMogućnosti zloupotrebe prava u režimu privremenih i povremenih poslova ogledaju se u tome što ovi poslovi, prema Zakonu o radu, predstavljaju rad van radnog odnosa. U tom smislu lica koja obavljaju ove poslove ne uživaju mnoga od prava koja Zakon o radu garantuje licima koja su u radnom odnosu bilo na određeno bilo na neodređeno vreme. Ovo se prevashodno odnosi na nepostojanje zakonom predviđene zaštite od otkaza ovakvog ugovora, nepostojanje zakonom garantovanog prava na godišnje odmore i odsustva, minimalnu zaradu, prava koja zaposleni u radnom odnosu imaju po osnovu toplog obroka, minulog rada, otpremnine, i sl.\nSva ova pitanja se kod privremenih i povremenih poslova uređuju isključivo ugovorom o obavljanju privremenih ili povremenih poslova, a ne Zakonom o radu.\nUpravo ovo je razlog zbog koga nesavesni poslodavci često sa zaposlenima zaključujusimulovane ugovore o obavljanju privremenih i povremenih poslova, umesto ugovora o radu na određeno ili neodređeno vreme. Međutim, bez obzira da li su zaposleni sa poslodavcem zaključili ugovor o obavljanju privremenih i povremenih poslova, ukoliko su za to ispunjeni uslovi, zaposleni mogu zahtevati od nadležnog suda da utvrdi da se zapravo radi o radnom odnosu na određeno ili neodređeno vreme.\nUslovi za to su da ugovor o privremenim i povremenim poslovima koji su zaključili sa poslodavcem predstavlja simulovani pravni posao, odnosno da su poslovi na kojima rade predviđeni pravilnikom o sistematizaciji radnih mesta kod poslodavca kao redovni poslovi za koje se zasniva radni odnos, kao i da su na tim poslovima proveli određeno vreme (u slučaju da se traži utvrđenje postojanja radnog odnosa na neodređeno).\nSa druge strane, ukoliko su poslovi koje zaposleni obavljaju po svojoj prirodi zaista privremeni ili povremeni poslovi, prekoračenje maksimalnog perioda trajanja ovakvih poslova ne daje mogućnost zaposlenima da traže preobražaj ovakvog odnosa u radni odnos koji se zasniva ugovorom o radu.\nUkoliko su utvrdi da su zaposleni faktički bili u radnom odnosu kod poslodavca, a ne u režimu privremenih i povremenih poslova, oni će uživati sva prava i obaveze koje zaposleni na tim radnim mestima imaju kod poslodavca, počev od prava na zaradu, prava na zaštitu od otkaza ugovora o radi i tako dalje.\nU svakom slučaju, ukoliko smatraju da im poslodavac uskraćuje bilo koja od zakonom garantovanih ili ugovorenih prava, lica angažovana na privremenim i povremenim poslovima mogu se obratiti i nadležnim inspekcijama rada i poreskoj inspekciji i tražiti zaštitu svojih prava, kao i kontrolu zakonitosti postupanja poslodavca.


„Do sada je komunalna milicija za ceo Beograd imala devet automobila, a sada će ih imati četiri puta više kako bio mogla više pažnje da posveti komunalnom redu i da brinu o interesu građana“, rekao je Vesić.\n„Komunalna milicija će se mnogo uspešnije uključiti u borbu protiv bespravne gradnje i svih onih koji krše zakon. Ona je pomoć policiji i zajednički brinemo o bezbednosti građana i tome da grad bude uređen“, rekao je Vesić.\nPored novih automobila koji imaju i novi dizajn Grad Beograd će nastaviti da ulaže u komunalnu miliciju i već je za rebalans budžeta pripremljena kupovina softvera koji će omogućiti da milicioneri imaju tablete tokom rada, kako bi efikasnije obavljali posao, zatim vozila koja će snimati saobraćane prekršaje, bahato parkiranje…\n„Nastavićemo da ulažemo u opremu komunalne milicije, oni će dobiti novu uniformu, a ulaganje u komunalnu miliciju je ulaganje u red kako bi građani bili zaštićeni“, rekao je Vesić.\n„Hvala Beogradu, što je prepoznao značaj komunalne milicije, i skupštini što je ovaj zakon izglasala“, rekao je Divac.\nOznakeGoran Vesić komunalna milicija Naslovna-centar Naslovna-traka


Domovi zdravlja, filijale RFZO i centri za socijalni rad nepristupačni za građane sa invaliditetom - Dijalog.net\nNaslovna Društvo Domovi zdravlja, filijale RFZO i centri za socijalni rad nepristupačni za građane sa invaliditetom\nPostavljeno 15. October 2018.\nBeograd, 15. oktobar 2018. – Domovi zdravlja, filijale Republičkog fonda za penzijsko i invalidsko osiguranje i prostorije centara za socijalni rad nepristupačni su za građane sa invaliditetom, zaključak je Posebnog izveštaja Zaštitnika građana "Pristupačnost za sve" koji je predstavljen u Beogradu.\nAnaliza je obuhvatila 26 gradova i opština, a kako je objasnila pomoćnica generalnog sekretara Zaštitnika građana Tanja Dlesk kancelarije centara za socijalni rad nisu adekvatne za korisnike koji imaju neku vrstu invaliditeta.\n"Prisutna je neadekvatna organizacija zdravstvenih službi, koje su zapravo raspoređene u više razuđenih objekata paviljonskog tipa, nalaze su u višespratnicama, pa one službe koje se nalaze na višim spratovima potpuno su nepristupačne", objasnila je Dlesk.\nOna je objasnila da izveštaj nema za cilj da kritikuje rad bilo koje institucije ili lokalne samouprave, već da realno sagleda situaciju na terenu i uzroke kako bi mogla da predloži neka rešenja.\n"Domaći propisi prate međunarodne propise, ali sankcije koje su predviđene, nisu dovoljne. Mi na terenu nismo zaključili da je ikada neka od tih sankcija primenjena. Nijedan građevinski inspektor nikada nije izrekao novčanu kaznu", kazala je Dlesk.\nPredlog je da Ministarstvo građevinarstva, saobraćaja i infrastrukture revidira pravni okvir, kako bi uspostavilo dobar mehanizam nadzora, da sankcije budu primenljive.\n"Preporuke su i jačanje kapaciteta lokalne samouprave, kontinuirana edukacija zaposlenih, uključivanje osoba sa invaliditetom u sve aktivnosti vezane za pristupačnost", rekla je Dlesk i dodala da je bitno da lokalne samouprave donesu strategije.\nZamenica zaštitnika građana Gordana Stevanović rekla je da lokalne samouprave kao problem često ističu to što nemaju dovoljno finansijskih sredstava.\n"Nisu finansijska sredstva uvek najveći problem, dešava se da imate ograničena sredstva, ali ako se dobro planira i dobro rasporede nisu problem. Nekada je mnogo bitnije da imamo svest da nešto treba da uradimo i da krenemo u jednom pravcu, pa ćemo jednu po jednu oblast da uredimo", rekla je Stevanović.\nZamenica direktora Kancelarije za upravljanje javnim ulaganjima Sandra Nedeljković rekla je da je pristupačnost objekata ušla u proceduru koju su dobile sve lokalne samouprave, a da je ta kancelarija obnovila 193 objekata, u toku je rekonstrukcija 63, a projektna dokumentacija radi se za 86 objekta.\nIzvršna direktorka Nacionalne organizacije osoba sa invaliditetom Srbije Ivanka Jovanović je ocenila da je najveći problem što Srbija nema sveobuhvatni plan za obzbeđivanje pristupačnosti i otklanjanje postojećih barijera.\n"Dodatni nedostatak tome je činjenica što Srbija već dve godine nema Strategiju unapređenja položaja osaoba sa invaliditetom i prateći akcioni plan", objasnila je Jovanović.\nPrethodno Doktori protiv korupcije: Izrečenom presudom u korist uzbunjivača stvaraju se temelji zа konstituisаnje prаvne držаve po evropskim stаndаrdimа\nSledeće Srbija 21: Problem masovnog iseljavanja ljudi neće nestati približavanjem i ulaskom u EU\nTop Tags Društvo lokalna samouprava vladavina prava Srbija i Evropska unija Vlada Republike Srbije ljudska prava istraživanje konkurs OCD evropske integracije Evropska komisija Evropska unija Civilno društvo mladi mediji


Nariškin: Sirijski civili – žrtve „američke demokratizacije“ - Sputnjik Srbija\n06:11 08 Mart 2021\n13:48 04.02.2021 Preuzmite kraći link\nU Domu Ruskog istorijskog društva u Moskvi, čiji je Nariškin predsednik, otvorena je izložba „Zločini međunarodne koalicije koju su u Siriji predvodile SAD“. Izložbu je organizovala nevladina organizacija „Fond za istraživanje problema demokratije“.\nMaterijale predstavljene na izložbi prikupio je Fond na osnovu anketiranja više od 200 sirijskih građana. Oni su ispričali da međunarodna koalicija krši njihova ljudska prava. Relevatnost projekta koji prikazuje događaje u Siriji „u prvom licu“ objašnjava se sprovođenjem velike medijske kampanje o otkrivanju akcija koalicije.\nNa otvaranju izložbe, Nariškin je podsetio da je više miliona sovjetskih civila stradalo od ruku nacističkih okupatora i njihovih saučesnika tokom Drugog svetskog rata.\n„Nažalost, i danas mnogi stanovnici naše planete nisu zaštićeni od ratnih zločina. Od vremena američke invazije na Irak svet je postao svedok ogromnog broja tragedija u tom velikom i napaćenom regionu Bliskog istoka i Severne Afrike... I u zemljama poput Iraka, Libije i Sirije – stanovništvo je saznalo cenu onih koji sprovode demokratizaciju. Stotine hiljada civila u tim zemljama postali su žrtve“, rekao je on.\nTeror koalicije predvođene Amerikom\nNariškin je istakao da su izložbeni materijali ubedljivi dokazi ratnih zločina koji su zaista počinjeni na teritoriji Sirije i da je „obim sakupljenih materijala izuzetno veliki“.\nRusija: SAD izvršile ratni zločin u Siriji\nKako je navedeno, na izložbi se, između ostalog, prikazuje dokumentarni film koji sadrži razgovore sa stvarnim svedocima zločina koje je izvodila koalicija u Siriji.\n„Razgovarali smo sa ženama i decom, od kojih su mnogi izgubili ruke i noge u napadima međunarodne koalicije. Razgovarali smo sa rodbinom ljudi koji su u jednom napadu izgubili svoje porodice. Pričali smo sa izbeglicama koje su proameričke oružane grupe držale u izbegličkim logorima“, rekao je direktor Fonda Maksim Grigorjev.\nS tim u vezi, naglasio je da su materijali prikazani u filmu samo mali deo dokaza ratnih zločina koje je počinila koalicija na čelu sa Amerikom, za šta nema nikakvog opravdanja.\nSirija optužila SAD, Francusku, Nemačku i Veliku Britaniju za ratne zločine\nžrtve, SAD, Sirija, Sergej Nariškin


Oduzeta dozvola za rad “srpskoj” banci u Moskvi | Gde Investirati\nOduzeta dozvola za rad “srpskoj” banci u Moskvi\nCentralna banka Rusije oduzela je u petak dozvolu za rad EuroAxis banci, čiji je prioritet opsluživanje transakcija sa Srbijom i drugim zemljama u regionu.\nNa sajtu banke navodi se da je predsednik banke Ivan Maričić, da je njegov zamenik Vojin Lazarević, a da su članovi Toplica Spasojević, Drago Skulić i Jelica Kurjak, inače bivša ambasadorka Srbije u Moskvi.\nCentralna banka Rusije (CBR) je saopštila da je odluka o odizimanju dozvole EuroAksis banci povezana s “nepoštovanjem zakona koji regulišu rad banaka, kao i normativnih akata CBR i nesposobnošću da odgovori na zahteve kreditora o novčanim obavezama”.\n“Zbog nedovoljnog kvaliteta aktiva, koji nisu generisali novčani protok, EuroAksis banka nije na vreme ispunjavala obaveze pred kreditorima. Rukovodstvo i vlasnici kreditne organizacije nisu preduzimali realne mere za normalizaciju rada”, navodi se u saopštenju CBR.\nPo količini raspoloživih sredstava, ova banka je 1. maja zauzimala 456. mesto u skladu s bankarskim sistemom Rusije.\nPrevious EU pooštrila sankcije Severnoj Koreji, Nemačka i Švedska ipak šalju humanitarnu pomoć\nNext John Hardy: Dolar napreduje uoči objavljivanja američkih ključnih podataka\nTags Centralna banka RusijeDozvola za radEuroAxisstečaj


Pastor obećao mobilizaciju glasača za referendum u Madjarskoj\nBeta 23. jula 2016. 12:35\nPredsednik Saveza vojvodjanskih Madjara (SVM) Ištvan Pastor obećao je u ime čelnika partija madjarske nacionalne manjine u zemljama Karpatskog bazena da će učiniti sve da se mobilišu glasači, dvojni državljani da 2. oktobra izadju na referendum kojim Madjarska želi da odbaci preporuke Evropske unije za prihvat izbeglica i migranata.\n„Svi mi imamo pravo da odlučimo s kim i na koji način hoćemo da živimo i ne mogu nam se nametnuti odluke koje ne prihvatamo. Na prvi pogled referendum je unutrašnja stvar Madjarske, ali pošto smo jedna nacija, unutrašnja stvar Madjarske je stvar svih nas“, rekao je Pastor a prenela madjarska državna novinska agencija MTI.\nDodao je da su zbog toga čelnici madjarskih partija u Karpatskom basenu „obavezni da mobilišu“ svoje zajednice za učešće na referendumu i da ih pozivaju na to da 2. oktobra „odbace briselsku politiku naseljavanja“.\nPredstavnici prekograničnih madjarskih stranaka i organizacija koje imaju podršku aktuelne madjarske vlade su u zajedničkoj izjavi osudili „pogrešnu imigracionu politiku EU i nametnuto naseljavanje“.\nIštvan Pastor je i u ime ostalih partijskih čelnika iz Karpatskog basena rekao da je pomenuta zajednička izjava zauzimanje vrednosnog stava, jer se svi potpisnici zalažu za opstanak Evrope „sa hrišćanskim korenima“ i odbacuju osporavanje suvereniteta država.\nNa skupu na Balvanjoškom slobodnom univerzitetu u Transilvaniji osim predstavnika madjarske vlade i vladajućeg Fidesa učestvovali su i predstavnici SVM-a, Zakarpatskog madjarskog kulturnog saveza, Demokratske zajednice Madjara u Hrvatskoj, Partije madjarske zajednice iz Slovačke, Erdeljske madjarske narodne partije i Madjarske gradjanske partije iz Rumunije i Demokratskog saveza Madjara u Rumuniji, preneo je portal Vojvodina danas (www.vajma.info).


Posle dve godine pauze, Ljubičice se vraćaju senzualnim singlom “Opet” - NekiRok\nPovratnički singl nosi prikladan naslov “Opet”, a lajtmotiv pesme je senzualnost, čežnja i neizdrž. Sve to je na najbolji način prikazala ekipa koja je i stvorila vizuelni identitet ovog izdanja. Fantastična kombinacija rediteljke Marine Uzelac, koja donosi iskustvo snimanja preko četrdeset muzičkih spotova, i mlade snimateljske nade Alekse Borkovića, na prelep način dodali su novu dimenziju pesmi. U glavnoj ulozi je glumica Anja Pavićević koju znamo iz serije “Močvara”, a uz nju i plejada izuzetnih mladih glumaca na koje svakako treba obratiti pažnju. Na novoj pesmi sa bendom je radio i Milan Bjelica, sada već legendarni domaći producent (Buč Kesidi, Repetitor, Iva Lorens, Oli Pop), a pored njega u osnovnom autorskom timu bio je i Petar Pupić, poznatiji kao Egret.\nLjubičice su široj javnosti poznati po brojnim uspešnim saradnjama, među njima se ističu Buč Kesidi sa kojima su radili na oba njihova albuma, zajedničkom pesmom sa Sajsi MC i zajedničkim albumom sa Jesenjim orkestrom (i generacijskom himnom “Godine u vetru”). Dostigli su najviši nivo kao producenti i autori, ali i kao kompozitori filmske muzike, gde je posebno bila zapažena muzika iz serije “Žigosani u reketu” i pesma “Jedva čekam rat ljudi protiv mašina”.\nLjubičice će uskoro objaviti nove singlove i spotove, a do kraja leta će, pod okriljem izdavačke kuće “Krokodil”, objaviti album. Očekuju ih i koncerti u celom regionu. Pesma “Opet” dostupna je na svim digitalnim platformama, kao i na bandcampu benda.


Aston Martin DBS Superleggera Concorde izašao iz fabrike - Muški magazin - trendovi, fitness, lifestyle, saveti, devojke...\nAston Martin DBS Superleggera Concorde izašao iz fabrike\nSećate se prelepog Aston Martin DBS Superleggera Concorde Edition modela koji je najavljen prošle godine?\nPa, nakon malog kašnjenja izazvanog pandemijom, prvi od deset primera napustio je proizvodnu liniju, a britanski proizvođač luksuznih automobila objavio je prvi set zvaničnih slika automobila inspirisanog vazduhoplovstvom.\nModel se priključuje Vanquish S Red Arrows, Vantage Blades i V12 Vantage S Spitfire 80 modelima u liniji automobila inspirisanih vazduhoplovstvom. Ovo specijalno izdanje DBS Superleggera napravljeno je u saradnji sa British Airways-om u čast proslave 50. godišnjice prvog leta Konkord aviona.\nKao što je ranije pomenuto, Concorde Edition je ograničen na samo 10 primeraka, a sadrži dugačku listu posebnih karakteristika i dizajnerska unapređenja koja je pažljivo izradio odeljak za tuniranje Aston Martin vozila.\nOvo jedinstveno izdanje ima posebnu šemu boja inspirisanu bojama British Airways aviona. Karoserija je završena sjajnom belom bojom, kojoj je suprotstavljen crni krov od karbonskih vlakana, dok krovni razvodnik, spojler i zadnji difuzor imaju crvene, plave i crne British Airways nijanse. Ako dobro pogledate, videćete i siluetu Konkord aviona na krovu.\nU unutrašnjosti kabine naći ćete logotip Konkorda na sedištima, alkantaru i detalje od karbonskih valkana. Mehanički, Concorde Edition je nepromenjen i pokreće ga isti 5.2-litarski twin-turbo V12 motor koji se nalazi u redovnom modelu i koji proizvodi 715 KS.\nSposoban je da za samo 3,4 sekunde postigne brzinu od 100 km/h i da ostvari najveću brzinu od 300 km/h.\nBritanska marka još uvek nije otkrila cene.


Učešće OPTIMUS-a na međunarodnom simpozijumu u Bolonji\nOd 30. do 31. oktobra 2014 u Bolonji, u Italiji održan je međunarodni simpozijum pod nazivom „Pojednostavljenje lokalne administracije u Evropi: Nivoi i dimenzije“. Simpozijum je organizovao Savet evropskih opština i regiona i Opservatorija za lokalnu samoupravu. Predstavnici OPTIMUS-a Slađana Karavdić Kočević, direktor i Katarina Milanović, zamenik direktora, su učestvovale na simpozijumu kao govornici.\nEkonomska kriza je imala značajan uticaj na administrativne ogranizacije različitih država članica Evropske Unije, kao i na ostale države u Evropi. Konkretno, to je uticalo na proces i način razmišljanja po pitanju raspodele resursa na regionalnom i/ili na lokalnom nivou. Može se primetiti opšti oporavak institucionalnog i teritorijalnog okvira. Javne vlasti eksperimetišu, uvodeći nove mere, koje spajaju različite nivoe vlasti ili združuju i potpomažu saradnju između lokalnih samouprava.\nSimpozijum je struktuiran u skladu sa ovim konceptom i time su obuhvaćene sledeće teme: adaptacija javne službe i pojednostavljenje aktivnosti upravljanja, promene nadležnosti i ovlašćenja između različitih nivoa vlasti, promene nadležnosti i ovlašćenja između vlade i lokalnih i regionalnih vlasti, pojednostavljenje na lokalnom nivou: da li je partnerska administracija rešenje?\nPredstavnice OPTIMUS-a su učestvovale na trećoj sesiji koja se odnosila na sredstva koji se koriste kako bi se izašlo iz krize. Treća radionica treće sesije ističe međuopštinsku saradnju i različite načine spajanja/pojednostavljenja usluga na lokalnom nivou, dok se tokom sledeće radionice nastavila diskusija u korist i/ili protiv zajedničke administracije na lokalnom nivou, sa predlozima i novim rešenjima.\nGospođa Kočević je predstavila Projekat „Unapređenje poslovnog okruženja na lokalnom nivou kroz regulatornu reformu“ sa posebnim akcentom na Elektronski registar administrativnih postupaka kao sredstvo za jedan sveobuhvatan pristup informacijama namenjenim preduzetnicima i građanima, u vezi podnošenja zahteva za izdavanje različitih dozvola, odobrenja i rešenja.\nTema prezentacije gospođe Milanović se odnosila na izazove sa kojima se susreću srpske opštine pre i prilikom uspostavljanja međuopštinskih partnerstava, prouzrokovani nedostacima u zakonskom okviru i promenama u procesima (de)centralizacije u prethodne tri decenije u Srbiji i regionalizacije, koncepta aktuelnog poslednjih desetak godina u Srbiji.\nSimpozijum je bio odlična prilika da se predstave rezultati Projekta do sada, kao i da se razmene iskustva sa relevantnim evropskim akterima u oblasti regionalne i lokalne samouprave.


'Prajd' zatvara centar\nIzmene saobraćaja, posle 16 časova otežano kretanje kroz grad PARADA ponosa, koja se održava danas, počinje okupljanjem učesnika na Trgu Slavija u 16 sati. "Beograd Prajd šetnja" polazi u 17 časova, a kolona će se kretati Ulicom kralja Milana, pored Trga Nikole Pašića, zatim se vraća u Kralja Milana i prolazi pored Skupštine grada Beograda i Narodne skupštine. Zatim će pripadnici LGBT populacije skrenuti u Ulicu kneza Miloša kojom nastavlja do zgrade Vlade Republike Srbije, a nakon kratkog obraćanja pred Vladom, "Prajd" produžava do Manježa. Tu se održava žurka na otvorenom i muzički program koji traju do 23 sata. Pošto će policija zatvoriti centar grada, linije javnog prevoza koje ovuda...\nVOA: "Ne odričem se" - održan šesti po redu Prajd u Beogradu\nŠetnja je krenula sa beogradskog trga Slavija, a završiće se koncertom u obližnjem parku Manjež.\nUčesnici Parade ponosa prošetali su danas Beogradom u okviru manifestacije "Nedelja ponosa". Parada, koja je ove godine održana pod sloganom "Ne odričem se", prošla je bez incidenata. Učesnici Prajda, kojima su podršku pružile brojne poznate ličnosti, prošetali su Ulicom kralja Milana, preko...


NEMCI OKREĆU PRIČU: Merkelova upozorava Putina\nNEMCI OKREĆU PRIČU: Merkelova upozorava Putina\nNemačka kancelarka Angela Merkel je danas upozorila Moskvu na mogućnost novih privrednih sankcija, ukoliko situacija sa Ukrajinom i dalje bude eskalirala.\n„Ako se na teritorijalni integritet Ukrajine dalje bude napadalo, onda ćemo mi morati naložiti uvođenje privrednih sankcija“, rekla je Merkelova i upozorila da se ne treba zavaravati i da će Evropljani „bez obzira na to koliko su različiti, doneti zajedničke odluke“, rekla je Merkelova.\nMerkelova je ovo saopštila na evropskom kongresu svoje Hrišćansko-demokratske unije (EU) u Berlinu.\nMediji komentarišu da je „zajednički protiv Putina“ njena deviza za Evropu.\nMerkelova je, kako su preneli nemački mediji, izrazila žaljenje zbog događa u Ukrajini i zato što je u vremenu „sve intenzivnije saradnje sa Rusijom pobedilo jedno mišljenje o teritorijanim pretenzijama“ i to „samo zato, jer su ljudi u Ukrajini zahtevali ugovor sa Evropom“.\nNemačka kancelarka je upozorila da pravo jačeg ne sme stajati iznad prava.\nPre Merkelove je na kongresu CDU nosilac izborne liste za evropske parlamentarne izbore, Dejvid Mekelister, pozvao na jedinstvo Evropsku uniju (EU) u slučaju Ukrajine.\n„Ukrajina je pokazala koliko je zajedništvo važno“, rekao je Mekelister i, obraćajući se evroskepticima i evrokritičarima u Nemačkoj, ali i u drugim zemljama istakao da Evropa, ne samo da ima jednu cenu, već i jednu vrednost.


Državljanin Srbije protjeran zbog prijetnji po bezbjednost BiH\nSlužba za poslove sa strancima izrekla je mjeru protjerivanja sa teritorije BiH državljaninu Srbije čiji su inicijali F.M. za kojeg je utvrđeno da predstavlja prijetnju javnom poretku i bezbjednosti BiH, te koji se dovodi u vezu sa organizovanim kriminalom.\nIz Službe za poslove sa strancima saopšteno je da je to lice juče locirano na na području Sarajeva i privedeno u službene prostorije pravovremenom i koordinisanom akcijom pripadnika te službe i Ministarstva unutrašnjih poslova Federacije BiH.\nPrema ovom državljaninu Srbije, Služba za poslove sa strancima je preduzela mjere iz svoje nadležnosti, te mu izrekla mjere protjerivanja i zabrane ulaska i boravka u BiH u periodu od četiri godine.\nU saopštenju se navodi da je F.M. stavljen pod nadzor u Imigracioni centar, te će biti udaljen sa teritorije BiH kada se steknu svi neophodni uslovi.\nIz Službe ističu da će i u narednom periodu u saradnji sa drugim nadležnim bezbjednosnim organima, kontinuirano preduzimati sve neophodne operativne aktivnosti prema svim stranim državljanima koji na bilo koji način mogu predstavljati prijetnju bezbjednosnom sistemu BiH.\nTags\t#bih\t#protjerivanje\t#Služba za poslove sa strancima\nDo 16 sati zatvoren GP Zupci, na ostalim GP zadržavanja do 30 minuta


Italija, koja je bila jedno od najvećih žarišta korona virusa u svetu, ušla je u drugu fazu relaksiranja restrikivnih mera uvedenih zbog pandemije virusa COVID-19.\nPremijer Italije nije mogao da precizira kada će se nastaviti fudbalsko prvenstvo.\n- Vrše se jaki pritisci da se Serija A nastavi, ali potrebno je da se poštuju sve mere bezbednosti. Da bismo mogli dati tačan datum moramo imati više garancija, a u razgovor sa ministrom sporta Vinćencom Spadaforom, došli smo do zaključka da ih još uvek nemamo - rekao je Konte, a prenose agencije.\nSerija A u sredu je objavila da želi da se takmičenje nastavi 13. juna, dok je Fudbalski savez Italije dan kasnije saopštio je da je delegirao ekipu inspektora koja će proveravati da li italijanski prvoligaši poštuju sanitarne protokole koji su uvedeni kao uslov za nastavak treninga.\nSerija A prekinuta je 9. marta.


Prevareni građani će biti obeštećeni\nBeta 26. jula 2015. 11:20\nMinistar turizma Rasim Ljajić izjavio je danas da će građani koje je vlasnik agencije „Uniko travel“ Nenad Filipović prevario, biti obeštećeni od novca koji je agencija morala da uloži kao depozit.\n„Reč je o 40.000 evra i od tog novaca bi trebalo da se obeštete građani. Mi sada utvrđujemo tačan broj, moramo da vidimo spisak prevara, biće dobro ako je to ovaj broj a ne veći“, rekao je Ljajić za Radio-televiziju Srbije.\nOn je dodao da je u cilju sprečavanja ovakvih prevara neophodno da se promene propisi i najavio izmene zakona o turizmu.\n„To nije turistička, to je prevarantska agencija. Neverovatno je da isti čovek u dve god na isti način prevari ljude, zato mi razmišljamo, mislim da će već naredne nedelje biti izmene zakona o turizmu. Pokušaćemo da sistemski sprečimo, mada nikada ne možete sa sigurnošću da sprečite ovako nešto, ali da pooštrimo i povećamo kontrolu“, rekao je Ljajić.\nPrema njegovim rečima, procedure će biti pojednostavljene, a kazne i kontrola će biti pooštrene.\n„Turistička inspekcija je protiv njega još 5. maja pokrenula postupak, ali procedura podrazumeva da je on stranka u postupku i da ima pravo da se izjasni na to što je pokrenuto protiv njega, a u međuvremenu je promenio adresu, a kada ga nađete na toj adresi on neće da odgovori, to se mora menjati“, rekao je Ljajić.\nOn je dodao i da će na predstojećim velikim sajmovima turizma u Londonu i Moskvi, Srbija nastupati zajedno sa Bosnom i Hercegovnom.\nMinistarstvo odbrane: Srušio se Mig-21 Vojske Srbije kod Loznice\nUbijena žena u naselju Barič\nIstraživanje Štade: Srbi otvoreni u razgovoru o seksu ali malo znaju o…\nMinistarstvo odbrane: Srušio se Mig-21 Vojske Srbije kod…\nIstraživanje Štade: Srbi otvoreni u razgovoru o seksu ali…\nCarinici Srbije zaplenili veliku količinu preparata za…\nKoja je razlika između plavuše iz grada i plavuše sa sela?\nPlavuša iz grada u pupku ima minđušu, a plavuša sa sela krpelja.


OD UKUPNO 1,7 MILIONA ZAPOSLENIH U JAVNOM SEKTORU RADI 781.000 SA PLATAMA 14 PUTA VEĆIM OD PROFITA\nPrema podacima Ministarstva finansija, javni sektor trenutno zapošljava 781.000 od ukupno 1,7 miliona zaposlenih. Ekonomisti ističu da naša država potroši na plate zaposlenih u javnim preduzećima 14 puta više od vrednosti profita u tim kompanijama.\nAnaliza Centra za istraživanje u privredi pokazala je da zaposleni u srpskoj administraciji i javnim preduzećima u proseku efektivno rade svega oko četiri sata dnevno, ili duplo manje od radnog vremena na koji su obavezni prema zakonu.\nIstovremeno je utvrđeno da radnici u domaćim privatnim preduzećima rade, u proseku, više od sedam sati dnevno.\nEkonomisti ističu da naša država potroši na plate zaposlenih u javnim preduzećima 14 puta više od vrednosti profita u tim kompanijama.\nGENERALNI SEKRETAR UNIJE POSLODAVACA SRBIJE DUŠAN KORUNOSKI REKAO JE RANIJE TANJUGU DA NAŠA ZEMLJA, POSLE BELORUSIJE, IMA NAJVEĆI BROJ ZAPOSLENIH U JAVNOM SEKTORU U ODNOSU NA PRIVATNI U EVROPI.\nUkoliko bi se vlada odlučila, na primer, na oštro kresanje javnog sektora od recimo sto hiljada zaposlenih to bi omogućilo uštedu na godišnjem nivou verovatno i do 500 miliona evra, ili više od trećine minusa u državnoj kasi koji je "težak" 1,4 milijarde evra, ali se zasad ne zna šta će vlada predložiti po pitanju njihovog socijalnog zbrinjavanja, kao ni šta tačno podrazumeva ideja da oni budu "prevedeni" u privatni sektor.\nEkonomski stručnjaci ističu da velike mogućnosti za novo zapošljavanje postoje u domaćem agraru, koji bi umesto sadašnjeg deviznog priliva od približno dve do 2,5 milijardi dolara godišnje mogao da donosi, u relativno bliskoj budućnosti, petostruko veću zaradu, pod uslovom da država uloži znatno veća sredstva u podsticanje stočarske proizvodnje, što je osnovni uslov za preporod domaće poljoprivrede.


Sa zimovanja se vraćaju čitave porodice zaražene koronom - Top Portal\nNaslovnica Vijesti Regija Sa zimovanja se vraćaju čitave porodice zaražene koronom\nKlinički centar u Nišu i dalje dnevno ima dvocifren broj novoprimljenih pacijenata oboljelih od koronavirusa, a posljednjih dana to su uglavnom ljudi koji su se vratili sa zimovanja, sa Kopaonika, Zlatibora i drugih planina.\n“Ljudi su se mnogo više pridržavali preporuka ljekara za proslavu slava, Nove godine i Božića, nego za zimovanja. Sada imamo čitave porodice koje se sa zimovanja vraćaju zaražene”, rekao je za agenciju Beta direktor Klinike za anesteziju i pomoćnik direktora Kliničkog centra Niš Radmilo Janković.\nOn je rekao da je Klinika za infektivne bolesti u Nišu i dalje puna, dok je u stacionaru u novom Kliničkom centru na liječenju više od 130 oboljelih, od kojih 35 u jedinicama intenzivne njege.\nU kovid-bolnici u Kruševcu, dodao je Janković, više je od 80 pacijenata, od kojih petnaestak na intenzivnoj njezi.\nOn u naredne dvije nedjelje ne očekuje drastičnije smanjenje broja oboljelih u kovid-bolnicama Kliničkog centra u Nišu, tako da se za sada ne planira smanjenje njihovih kapaciteta.\n„Dogovorili smo se danas da kovid dio Vojne bolnice u narednih par dana bude konzerviran, dok Klinika za infektivne bolesti i dio novog Kliničkog centra i dalje nastavljaju da rade kao i na početku ovog trećeg talasa“, izjavio je Janković.\nOn je rekao da će iz kovid dela Vojne bolnice u narednih par dana biti otpušteni lakši pacijenti, dok će petoro koji su na intenzivnoj njezi, biti premješteno na Kliniku za anesteziju KC Niš.\nJanković je naveo da bar 30 odsto medicinskog osoblja u intenzivnoj njezi kovid bolnica u Nišu od oktobra, kada je krenuo treći talas, nije imalo ni jedan slobodan dan, niti je iskoristilo godišnji odmor.\nPrethodni članak“SVA BOL SVIJETA JE NOĆAS U BOSNI”-Pjevač Fazla savjetuje ministra odbrane\nNaredni članak“Bilo mi je hladno i onda, prekid filma” Saša ima 35 godina i već dva puta je PREVARIO SMRT


Radne mame su odlične preduzetnice | Poslovna mreža Žene od Uticaja\nPreduzetništvo može pružiti nove mogućnosti za majke svih starosnih grupa. Ako država nije u stanju da podrži zaposlene majke, onda one mogu da se ,,oprobaju" u preduzetništvu koje im pruža potrebnu fleksibilnost i autonomiju\nProšla godina je bila posebno teška za zaposlene majke i očeve. Mnogi roditelji su se borili da zadrže posao, a neki su ipak dobijali otkaze. Dobra strana, međutim je, što je pandemija ,,natjerala", ljude da započnu novi posao.\nMajke su imale tri puta veću vjerovatnoću da dobiju otkaze zbog brige o djeci nego muškarci, posebno one od 25 do 44 godine. Međutim sve je imalo i svoju dobru stranu, pa su se tako mnoge odlučile da budu preduzetnice i budu same sebi šefovi.\nPreduzetništvo može pružiti nove mogućnosti za majke svih starosnih grupa. Ako država nije u stanju da podrži zaposlene majke, onda one mogu da se ,,oprobaju" u preduzetništvu koje im pruža potrebnu fleksibilnost i autonomiju.\nSamozapošljavanje omogućava nezavisnost i sposobnost da preuzmete kontrolu nad svojom budućnošću\nPostavlja se pitanje ,,zašto majke žele da postanu preduzetnice?"\nPrema izveštaju „Ekonomski angažman majki: preduzetništvo, zapošljavanje i kazna nadnica za majčinstvo“ (februar 2021) 57 odsto anketiranih žena je izjavilo da su napravile iskorak kako bi mogle biti same sebi šef dok je 42 odsto izjavilo da želi da zaradi više novca i stekne viši životni standard.\nSposobnost da budu nezavisne i kontrolišu svoju budućnost ogroman je pokretački faktor kod žena koje započinju posao, posebno tokom pandemije koronavirusa. Otvaranje malog preduzeća omogućava radnim majkama da povrate osećaj moći.\nU preduzetništvu postoji fleksibilnost\nZaposlene mame su sjajne preduzetnice jer već umiju da rasporede svoje vrijeme između porodice i posla - za koje vrijeme im finansijska pitanja moraju biti najvažnija.\nIzveštaj je takođe otkrio da je treći razlog zašto majke započinju posao (46 odsto) sposobnost sticanja veće fleksibilnosti što je jedna od glavnih prednosti. Preduzetnici imaju sposobnost da stvore održivu ravnotežu između radnog i privatnog života.\nPodrška majkama koje rade je ključna za oporavak od krize\nIako radne mame čine izvrsne preduzetnike, preduzetništvo nije za svakoga. Neki se mogu odlučiti da postanu preduzetnici, dok drugi mogu istraživati opcije za povratak na tržište rada.\nPut za uspjeh će biti drugačiji za sve, ali nećemo se moći oporaviti ako ne uložimo sve napore i podržimo majke - i sve žene koje se suočavaju sa nejednakošću u ekonomiji - jednakim mogućnostima za rad, platama i potrebnim resursima kako bi se zadovoljile njihove potrebe. Tada i samo tada može se napraviti održiv put koji nas vodi prema naprijed.


Naslovna Košarka ABA Dragan Jakovljević: Zvezda do finala Evrokupa, Trinkijeri odličan marketinški potez\nNekadašnji trener u mlađim kategorijama Crvene zvezde i stručnjak koji je poznat po radu sa najtalentovanijim srpskim košarkašima, a koji trenutno radi u Žitko Basketu, Dragan Jakovljević, bio je gost specijalne emisije Meridian UŽIVO u kojoj je govorio o najaktuelnijim temama u domaćoj i inostranoj košarci.\nJakovljević se najpre dotakao srpskih igrača koji nastupaju u NBA šampionatu, pre svih Nikole Jokića koji ove sezone nastavlja da blista u uniformi Denver Nagetsa, a kojeg je naš gost nazvao je Jokića najboljim srpskim košarkašem još od Vlada Divca.\nOn je potom govorio o Partizanu i Crvenoj zvezdi i njihovim rezultatima u dosadašnjem toku sezone, ali i o tome kako su se Andrea Trinkijeri i Milan Tomić snašli u redovima dva najveća srpska kluba.\nJakovljević je ocenio da je Partizan pokazao veliku markentinšku moć kada je angažovao italijanskog stručnjaka. Pored toga, on smatra da crno-beli sa „šarmantnim“ Trinkijerijem imaju šansu da se umešaju u borbu za titulu u regionu.\nŠto se Zvezde tiče, Jakovljević je otkrio da je bilo neformalnih kontakata sa čelnicima kluba sa Malog Kalemegdana povodom njegovog povratka u tim, dok je za ekipu Milana Tomića rekao da u ABA ligi „deluje kao najveći favorit“, iako veruje da će morati da se pojačava uoči plej-ofa.\nKO ĆE BITI NOVI ŠAMPION EVROKUP?\nS druge strane, kada je reč o nastupima Zvezde u Evropi, Jakovljević tvrdi da crveno-beli imaju velike šanse da se plasiraju u finale Evrokupa ukoliko prođu Top 16 fazu, a govorio je i o Boriši Simaniću za kojeg tvrdi da „jako slabo koristi prostor“ i da „jako malo kreira“, već da se njegova igra najviše zasniva na šutu za tri i zakucavanjima.\nTakođe, Jakovljević je govorio i o potencijalnom nasledniku Miloša Tedoosića u srpskoj reprezentaciji istakavši Vasilija Micića koji trenutno briljira u Evroligi i turskom šampionatu kao član Anadolu Efesa, ali i o mnogim drugim stvarima koje možete poslušati samo u emisiji Meridian UŽIVO.\nPrethodni tekstSve je počelo pre 15 godina: Fredi Adu prvi pik, danas bez kluba, još uvek nema 30 godina!\nSledeći tekstMelburn: Pet odabranih uzbuđenja za četvrti dan!


Vučić: Neće biti sankcija zbog KiM - Smedia\n14.05.2018 | 07:58\nNEĆE biti nikakvih sankcija Zapada kada je reč o rešavanju problema Kosova - poručio je predsednik Srbije Aleksandar Vučić.\nKomentarišući medijske navode o planu zemalja Kvinte - Velike Britanije, Francuske, Italije, Nemačke i Amerike - da ubrzaju plan za uvođenje tzv. Kosova u UN, Vučić je rekao da je "načuo šta neki nude kao svoje principe i načela":\n- Nešto mi je poluzvanično saopšteno. To nije ništa posebno novo.\nOn je kazao da nije video nikakv dokument sa nedavnog sastanka Kvinte u Vašingtonu, ali da ono što se tamo moglo govoriti i ne može biti neko veliko iznenađenje, jer je reč o zemljama koje su priznale nezavisnost Kosova. Prema njegovim rečima, one pokušavaju...


U Dubaiju vlasti konfiskuju automobil ako dugo stoji neopran na javnom parkingu - Auto Republika\nOvonedeljna bizarna vest stiže iz Ujedinjenih Arapskih Emirata.\nVlasti u Dubaiju pokrenule su akciju „My Vehicle“ koja podrazumeva obaveštavanje vlasnika vozila koja su isuviše prljava da operu svoje automobile, u suprotnom bi oni mogli biti zaplenjeni. Takvi četvorotočkaši kako ističu predstavnici Dubaija narušavaju izgled samog grada i okoline, te ne taj način štete čitavoj zajednici.\nOvo se odnosi kako na prljave i zapuštene automobile, tako i na one koji su oštećeni. Ukoliko se takvo vozilo duži period nalazi na javnom parkingu vlasti će preduzeti tri koraka. Prvi je obaveštavanje vlasnika da sredi svog limenog ljubimca, odnosno popravi ili opere. Onaj u čijoj je svojini automobil biće kontaktiran putem telefona, ili će na samom vozilu biti zalepljeno obaveštenje.\nAko vlasnik ne postupi po naređenju, vlasti uklanjaju četvorotočkaš sa javnog parkinga i odvoze na poseban plac predviđen za takva vozila. Ovde on ostaje narednih šest meseci, a onaj u čijem je vlasništvu može ga povratiti plaćanjem odgovarajuće kazne. Ona je nominalno skromna za tamošnje uslove i iznosi 1.381 UAE dinar.\nPo današnjem kursu to je nekih 320 evra. Međutim, tome treba pridodati troškove u vezi sa uklanjanjem vozila, potom ležarinu na placu, i druge takse koje nameću gradske vlasti, tako da je krajnji trošak ipak daleko veći za vlasnika.\nŠta se desi ukoliko neko ne plati sve što treba da bi povratio vozilo? Pa, ukoliko se za šest meseci ne plati kazna, automobil se i zvanično oduzima, i zatim biva prodat na javnoj aukciji.\nGradske vlasti u Dubaiju rešene su da stanu na put brojnim problemima u vezi sa automobilima u toj oblasti. Počevši od divljanja na javnim putevima, preko napuštenih automobila, pa sve do prljavih i zapuštenih vozila.\ntags: automobili Dubai dubai prljavi automobili UAE\nprevious Na prodaju Maserati Biturbo Eltona Džona\nnext Opel nišani južnoameričko tržište\nInteresantno rešenje …\nČekam rezultate takvog pristupa, da vidimo uspješnost ideje.


DW: Grčka pokazuje svoje drugo lice\nTanjug 12. marta 2020. 11:51\nATINA – Pre pet godina Grci su pomagali izbeglicama, a danas bi ih najradije oterali, ocenjuje danas Dojče vele.\nNa grčko-turskoj granici snage bezbednosti koriste suzavac protiv izbeglica i migranata koji pokušavaju da dođu u Evropu.\nNoću patroliraju „građanske straže“ u potrazi za pridošlicama koje su možda ušle u zemlju.\nU tekstu se navodi da je portparol grčke vlade Stelios Pecas, nakon događaja na grčko-turskoj granici, rekao da je Grčka izložena „asimetričnoj pretnji“.\nTom namerno odabranom vojnom terminologijom preko noći je okrenut novi list – izbeglički problem u Grčkoj postao je problem bezbednosti. U skladu s tim, promenilo se i raspoloženje, ocenjuje DW.\nNa sumnje da su sredstva EU bila proneverena niko nije reagovao, niti je pokrenuta istraga, a nije bilo ni široke rasprave o mogućoj integraciji izbeglica u grčko društvo. Vlade u Atini, bez obzira koje političke boje i orijentacije bile, stalno su ignorisale žalbe sa izbegličkih ostrva, Lezbosa, Kosa ili Samosa.\nIzbeglički kamp Morija na Lezbosu pretvorio se u gomilu očajnih ljudi, a takva situacija je najplodniji rasadnik rasizma i to sada izlazi na videlo, ocenjuje se u tekstu.\n„Svi bi trebalo da odu“, kaže jedan čovek sa Lezbosa.\n„Trebalo bi da se vrate u svoje zemlje i dođu nekad kasnije, kao turisti, kad se situacija popravi. Tek tada će kod nas da budu dobrodošli“.


Poslanici SzS traže ostavku Maje Gojković | Autonomija\nPoslanici SzS traže ostavku Maje Gojković\n"Sednica Skupštine Srbije sazvana nelegalno"\nPoslanici Saveza za Srbiju tražili su danas hitnu i neopozivu ostavku predsednice Skupštine Srbije Maje Gojković jer je na zahtevu za održavanje vanredne sednice parlamenta potpisano dvoje poslanika koji su podneli ostavke.\nNarodna stranka je saopštila da su na tom zahtevu potpisi poslanika Vesne Rakonjac i Željka Sušeca, koji više nisu poslanici vladajuće koalicije, zbog čega je ta stranka zahtev ocenila kao falsifikat.\n„Ovaj falsifikat najbolje pokazuje kako Srpska napredna stranka i njeni koalicioni partneri vrše vlast i uništavaju sve institucije u Srbiji. Maja Gojković mora hitno da podnese ostavku jer je nedostojna funkcije predsednice parlamenta„, naveo je potpredsednik Narodne stranke i poslanik Miroslav Aleksić u pisanoj izjavi.\nAleksić je najavio da će protiv Gojković biti podneta krivična prijava, jer, prema njegovim rečima, političku i pravnu odgovornost za to mora snositi prvenstveno predsednica skupštine.\n„Ovo je još jedan u nizu dokaza da poslanici Narodne stranke i Saveza za Srbiju, kao i drugi poslanici opozicije, opravdano bojkotuju parlament i da apsolutno ne bi trebalo davati legitimitet urušavanju najvišeg zakonodavnog tela„, ocenio je Aleksić.\nOn je rekao da je sednica Skupštine Srbije sazvana nelegalno, pa je zbog toga i ona nelegalna.\nGojković je u ponedeljak, 11. februara, sazvala Jedanaesto vanredno zasedanje Skupštine Srbije na zahtev 154 narodna poslanika.


BRITANCI U PANICI: "Rusi i Kinezi otkrili su sve slabosti Zapada i to sada aktivno koriste" | WebTribune\nHome SPEKTAR BRITANCI U PANICI: “Rusi i Kinezi otkrili su sve slabosti Zapada i to sada aktivno koriste”\nPosted date: август 01, 2020 In: SPEKTAR\nMeđutim, takva skandalozna situacija postala je “toliko uobičajena u Velikoj Britaniji da je javnost teško primećuje”.\nANALITIČAR RELJIĆ: Korona je specijalna operacija a vakcinacija joj je najranjiviji deo – OVO SE DEŠAVA – VIDEOhttps://t.co/wmabdazrXT\nU tom kontekstu, novinar se podsetio na reči britanskog istoričara Edvarda Gibbona, koji je u svojoj knjizi „Istorija propasti i pada Rimskog carstva“ napisao: „Oko savremenog čoveka teško može da primeti da su rudimenti propadanja skriveni u opštem blagostanju “. U tom kontekstu, primetio je da Rusija i „Kina osećaju trulež“ Zapada.\n„Peking je primetio opsežni raskol u našim društvima i apsurdne sukobe oko identiteta i sve veću nevoljnost mnogih zapadnjaka prema sopstvenoj istoriji i institucijama moći.\nI u Kini sve to doživljavaju kao priliku za postepeno ponovno okretanje svetskog poretka u sopstvene interese, a na štetu naših interesa”, navodi novinar Times-a, napominjući da se isto odnosi i na Rusiju:


Tiket dana (nedelja, 21.07.2019) – Kladjenje.rs\nHomeTiket danaTiket dana (nedelja, 21.07.2019)\n21 Jula, 2019 Peca Tiket dana\nDa je mnogo lakše sastavljati tikete kada je ponuda iole bolja, pokazao se prethodnih dana. Očekujemo da i u narednim budemo uspešni, pošto je svakim danom sve više liga na repertoaru.\nEsbjerg – Hobro – 1 @ 1.92 u 1xbet\nDomaći tim se ustalio u vrhu danskog fudbala, pa je prošlu sezonu okončao na trećem mestu, što je bio veliki uspeh. Već u četvrtak očekuje ih start u kvalifikacijama za Ligu Evrope, a putovaće u Belorusiju, gde ih očekuje tim Šahtjora iz Soligorska. U prvom kolu nisu imali srećee, poraženi su od Mitjilanda u gostima, a jedini gol su primili u 90. minutu. Da sve bude gore, neposredno pre toga njima je poništen jedan gol. Hobro samo razmišlja o opstanku, koji je i prošle sezone jedva izborio. Startovali su remijem na svom terenu protiv Arhusa, što i nije loš start. U ovom meču je Esbjerg favorit, pa vam predlažemo jedinicu sa kvotom 1.92 u kladionici 1xbet.Registruj se na 1XBet\nMolde – Sarpsborg – T12+ @ 1.48 u 10Bet\nDomaćin se još drži na čelu tabele, ali mu se Bodo/Gmilt približio na samo bod, uz meč manje odigran. U međuvremenu je Molde izborio plasman u drugo kolo kvalifikacija za Ligu Evrope, pošto je u revanšu igrao na Islandu 0:0 sa Rejkjavikom, ali je zato na svom terenu istog rivala deklasirao sa čak 7:1. Naredni protivnik Moldea je Čukarički, pa ćemo ih već u četvrtak videti u okršaju sa srpskim timom. Sarpsborg nije pobedio na prethodne četiri utakmice u prvenstvu, u prethodnom kolu su igrali 3:3 na gostovanju kod Stabeka, pa se nalaze u zoni ispadanja, na pretposlednjem mestu. Teško će se izboriti sa Moldeom, pogotovo u gostima, pa vam predlažemo igru domaćin daje dva gola. Za naš predlog T12+ u kladionici 10Bet dobićete koeficijent 1.48.Registruj se na 10Bet\nMalme – Sirijus – 1,T12+ @ 1.39 u Meridianbet\nLider švedskog prvenstva dočekuje ekipu Sirijusa, sa kojom ne bi trebao da ima velike probleme. Ipak, Malme je posvećen i takmičenju u Evropi, očekuje ga dvomeč drugog kola kvalifikacija za Ligu Evrope, a rival mu je slovenački ligaš Domžale. U prvom kolu su izbacili Balimenu iz Severne Irske, ali će Slovenci biti ozbiljni protivnik. Sirijus igra utakmice sa malo golova, teško da na nekoj bude više od dva, ali smatramo da je Malme sposoban da im ubaci dve lopte u mrežu. Predlažemo kombinaciju pobede domaćina uz dva gola. Za 1,T12+ u kladionici Meridianbet kvota je 1.39.Registruj se na Meridianbet\nUkupna kvota na tiketu za nedelju u kladionici 1xbet iznosi 3.95.\nTiket dana (utorak, 12.11.2018)\n13 Novembra, 2018 Peca Tiket dana\nPrvi od dana kada na repertoaru nema gotovo ničeg za tiket, bar kada je fudbal u pitanju. Igra se engleski EFL Trofej, pa smo pokušali tu da pronađemo nešto. Kembridž Junajted – Kolčester – 4+ […]\nTiket dana (petak, 20.07.2018)\n20 Jula, 2018 Peca Tiket dana\nPetak je uvod u vikend, prvi u kome je kladioničarka ponuda ozbiljnija. Počinju prvenstva Srbije, Slovenije, Mađarske, Slovačke, Češke, Švajcarske, Poljske , Ukrajine, Rumunije, Bugarske… Dakle, biće više mogućnosti za sklapanje tiketa, a mi ćemo […]\nTiket dana (četvrtak, 31.05.2018)\n31 Maja, 2018 Peca Tiket dana\nŠta reći o ponudi za četvrtak? Verovatno najsiromašnija od početka godine. Srećom, tu je Rolan Garos, pa u kombinaciji sa tenisom, moguće je sastaviti jedan tiket. Nojštat – Sent Pelten – GG @ 1.62 u […]


Promocije Vladimira Pištala u Trebinju i Herceg Novom – Bookvar\nPredstavljen roman Ivana Ivanjija "Moj lepi život u paklu"\nIstok Pavlović: Kako pisati zanimljivo i duhovito\nPrethodne nedelje održane su dve izuzetno uspešne promocije posvećene knjigama Vladimira Pištala.\nNa Crkvini kod Trebinja, 22. jula 2016. održana je prva promocija ispred Dučićeve Hercegovačke Gračanice. Vladimir Pištalo imao je čast da bude prvi književnik koji se predstavio čitalačkoj publici u obnovljenom Vladičanskom dvoru. Osim o romanu Tesla, portret među maskama, za koji je dobio NIN-ovu nagradu, književnik je čitao i odlomke iz rukopisa o Andriću, koji će uskoro u štampu.\nU Herceg Novom, na Trgu od knjige, 24. jula 2016. održana je još jedna promocija Pištalovih dela, gde su govorili Nenad Šaponja, pesnik i književni kritičar, kao i sam autor, Vladimir Pištalo.\nPodsetimo, Pištalov roman Tesla, portret među maskama je u Srbiji ostvario nezabeležen uspeh – nakon NIN-ove nagrade, i Nagrade Narodne biblioteke Srbije za najčitaniju knjigu, već 7 godina jedna je od najprodavanijih knjiga na našem tržištu, ušla je u čitanke za osnovnu školu i gimnaziju, objavljena sa uspehom u svim bivšim jugoslovenskim republikama, a američko izdanje je 11. prevod ove knjige na neki od stranih jezika (u međuvremenu je preveden i na španski i na turski). Objavljen je i kao zvučna knjiga i na srpskom i na engleskom. Srpsko zvučno izdanje je pročitao glumac Petar Božović.\nPrvo izdanje ove knjige na engleskom jeziku, objavljeno 2015. godine u SAD (Tesla, A Portrait With Masks), u izdanju značajnog izdavača Graywold Press, naišlo je na izuzetne ocene američke književne kritike i rasprodato je za manje od tri meseca, a izlazak knjige je propraćen velikim brojem prezentacija u raznim gradovima SAD i Kanade (Bostonu, Čikagu, Pitersborou, Filadelfiji, Njujorku, Vašingtonu, Torontu…). U međuvremenu je ovaj izdavač štampao i drugo izdanje. Na srpskom ova knjiga ima devet izdanja.


Sedmi Sajam preduzetništva održan u Užicu (video) – ZoomUe\nby branko · 20 маја, 2016\nUŽICE-Oko 200 preduzetničkih inicijativa predstavljeno je danas u Užicu na sedmom Sajmu preduzetništva,koji su organizovali Srpska asocijacija menadžera,agencija DNA Communaications i Američka agencija za međunarodni razvoj (USAID) u okviru projekta „Šansa za novi početak“.\n„Nacionalna služba zapošljavanja omogućiće preko projekta samozapošljavanja da u ovoj godini 3500 lica započne sopstveni biznis,Interesovanje je veliko ,već imamo preko 6.000 podnetih zahteva“,istakao je direktor NSZ Zoran Martinović prilikom otvaranja sajma u Užicu.\nMartinović je nqaglasio da je u Užicu prošle godine ,preko programa samozapošljavanja preko 130 lica započelo sopstveni biznis,a da će ovih dana još 85 lica dobiti 180000dinara za otpočinjanje privatnog biznisa.\nMilan Pavlović iz USAID-a istakao je da se projekat“ Šansa za novi početak „realizuje u godini u kojoj je Ministarstvo privredev pokrenulo nacionalni projekat Godina preduzetništv a i najavilo 33 projekta pomoći razvoja preduzetništva.\n„Projekat smo nazvali „Šansa za novi početak“ ,jer verujemo da proces restruktuiranja ne mora predstavljati kraj karijere za one koji će tokom tog procesa ostati bez posla.Razvojem preduzetništva ipak ne mogu samo da se bave Vlada i donatori ,već to zahteva angažovanje društva u celini“,naglasio je Pavlović.\nNa sajmu je učestvovalo 15 lokalnih organizacija,koje su predstavile svoje programe podrške za pokretanje malog biznisa.Posetiocvi su imali priliku da čuju više o preduzetništvu i preduzetničkim idejama.Predstavljene preduzetničke inicijative osmišljene su na osnovu višemesečnog istraživanja u skladu sa specifičnostima i potrebama svakog regiona u Srbiji.\nNext story Noć muzeja u Užicu (video)\nPrevious story Teško gostovanje u Kragujevcu (video)


Davidovićeva: Srpska danas nakon 18 godina dobila novi Zakon o sportu – Novosti Plus\nMinistar porodice, omladine i sporta Republike Srpske Sonja Davidović rekla je povodom usvajanja Zakona o sportu da je tim aktom, između ostalog, jasno definisan način rada sa djecom u sportu, da su uvedeni obavezni sistematski pregledi, te je kategorisan sport i stvoreni su uslovi za razvoj zdrave baze sporta kao temelja svakog zdravog društva.\nDavidovićeva je navela da je Srpska danas nakon 18 godina dobila novi Zakon o sportu, u čije su donošenje bili uključeni svi akteri na koje taj akt direktno utiče.\n“Dobili smo zakonsko rješenje koje ima veliku podršku u društvu, a posebnu pažnju posvetili smo edukaciji kadra koji radi sa djecom. Predviđeni su uslovi, odnosno nivo stručne spreme sa kojom sportski stručnjak može da obučava mlade sportiste do njihove 14. godine. Smatramo da to moraju biti licencirani stručnjaci, koji će pravilno i kvalitetno raditi sa djecom koja čine prve sportske korake”, rekla je Davidovićeva.\nIz resornog ministarstva saopšteno je da je Davidovićeva istakla da je zdravlje mladih sportista jedan od najvažnijih segmenata, zbog čega su uvedeni obavezni sistematski pregledi jednom godišnje za sportiste do 18 godina, profesionalne sportiste i sportiste sa invaliditetom, koji će biti finansirani.\n“Stvorili smo mogućnost za dalje napredovanje sistema školskog sporta kako bismo uključili što veći broj učenika u sistem takmičenja”, dodala je Davidovićeva.\nZakonom o sportu je predviđena transformacija sportskog udruženja u sportsko privredno društvo.\n“To će biti proces dobrovoljne statusne promjene pravne forme organizovanja iz sportskog udruženja u sportsko privredno društvo organizovano u formi akcionarskog društva. Sva sportska udruženja koja se odluče da krenu u proces transformacije moraće dobiti saglasnost jedinica lokalne samouprave”, navodi Davidovićeva.\nOna kaže da je novim zakonom osnažena uloga sportskih saveza i povećana njihova odgovornost, te su proširene ingerencije sportskog inspektora u vršenju nadzora nad radom jednog sportskog udruženja.\n“Najveći posao smo odradili, ali je pred nama važan period usaglašavanja drugih zakonskih propisa kako bi Zakon o sportu zaživio”, rekla je Davidovićeva.\n← Predstavljena internet platforma “Plodovi sela” koja će povezivati proizvođače i portošače\nProjekcija serije „Meso“ na ljetnoj sceni Jazavca →\n14 Januara, 2020 Dragana Morača\t0


Implementacija evidencije radnog vremena\nDosadašnje iskustvo nas uči da se često postavlja pitanje koliko je zahtevno postavljanje sistema za evidenciju radnog vremena i kontrolu pristupa. S obzirom na različite potrebe korisnika, ne može se dati univerzalan odgovor na ovo pitanje. Ipak, u nastavku ćemo identifikovati glavne korake uvođenja sistema za evidenciju radnog vremena u neku organizaciju.\nU Špici smo kroz 20 godina razvijanja specijalizovanog rešenja za evidenciju radnog vremena i kontrolu pristupa stekli iskustvo na 3.000 instalacija u 27 država, što znači da su instalacije brze, predvidive i pouzdane.\nPrvi korak: želje i potrebe organizacije\nPrvi korak je sastanak na kom razgovaramo o željama i potrebama organizacije na temu upravljanja radnim vremenom, priprema za obračun zarada, kontrole pristupa, odobravanja odsutnosti… Taj sastanak u pravilu ima sledeći dnevni red:\npregled dosadašnjeg načina rada\nkako je organizacija dosad vodila evidenciju radnog vremena (papiri, unutar ERP ili HR sistema, sa specijaliziranim rešenjima) – i problemi koji su se javljali\nkako je organizacija do sada radila obračune zarada (na koji način su se prikupljali podaci o prisutnostima zaposlenih i njihovim odsutnostima, koje podatke isplaćuju i kakva pravila poštuju pri pripremi obračuna)\nkako je ranije funkcionisala kontrola pristupa za zaposlene (kako su dodavali nove/brisali stare zaposlene iz sistema), posetionce ili spoljne saradnike\nsuočavamo se s pitanjima koliko će zaposlenih, spoljnih saradnika biti uključeno u sistem i kakvi su prostorni zahtevi (to se odnosi na broj čitača, terminala…)\npregled poboljšanja koja organizacija želi da uvede\nOrganizacije po pravilu znaju šta žele da poboljšaju, dok Špica savetuje na koji način to postignu. Neki od najčešćih razloga za prelazak na efikasniji sistem:\nsmanjenje administrativnog posla prilikom pripreme podataka za obračun zarada\ntransparentna i tačna evidencija radnog vremena\njednostavnije i brže izvođenje postojećih procesa (kao što je tačna, brza i jednostavna priprema podataka za obračun zarada)\nsavetovanje na temelju dosadašnjih instalacija\nNakon tog sastanka znamo koja su rešenja najbolja za određenu organizaciju.\nAko se radi o jednostavnom revidiranju radnog vremena i manjem broju zaposlenih koji ne žele kontrolu pristupa – takve organizacije se mogu odlučiti za rešenje u oblaku: All Hours, koji pruža mogućnost 30 dana besplatnog korišćenja. Takođe, postoji mogućnost, pored registracije na terminalima, i registracije preko pametnih telefona ili računara.\nNajčešći slučaj je da instalacija omogućava kontrolu pristupa (čitači RFID kartica ili mobilni telefoni preko Bluetooth tehnologije) i registraciju na terminalima za registraciju radnog vremena zajedno sa modularnim softverom, što znači da se kupac može odlučiti za one module koji su njemu potrebni. Često rešenje uključuje i integraciju sa postojećim ERP ili HRM sistemima (Navision, Pantheon, SAP, Point, SvamPlus i sl.).\nU nekim primerima kad su zahtevi specifični i kada ih nije moguće rešiti standardnim rešenjem – Špica nudi razvoj po narudžbi.\nDrugi korak: edukacije\nAko je sistem veoma kompleksan, u prvoj fazi se sprovodi pilot projekt – sistem postavljamo za manji broj zaposlenih koji se mesec dana prijavljuju i kojima se kroz sistem obračunavaju prihodi.\nSledeći korak koji sledi je priprema projektnog plana i plan implementacije.\nTreći korak: implementacija i inicijalna podešavanja\nKada se završi prodajni proces na red dolaze Špicini implementatori. Oni u saradnji sa kupcem Time&Space-a postavljaju terminale, čitače, potencijalne barijere i drugu opremu. Na servere organizacije instalira se softver pa se u bliskoj saradnji sa odgovarajućim sektorima postavljaju inicijalna podešavanja sistema – uspostavlja se radna šema, satnice, grupe zaposlenih, pristupna prava i sl.\nU slučaju da se organizacija odluči za integraciju sa programom za obračun zarada (danas se većina organizacija odlučuje na povezivanje evidencije radnog vremena s obračunom zarada), postave se pravila za obračun vrsta primanja (redovan rad, noćni rad, dodaci, vikend, prekovremeni sati, broj dana za topli obrok i prevoz…).\nČetvrti korak: obuka i podrška\nUobičajeno, već tokom inicijalnih podešavanja ključni korisnici upoznaju sistem. Tokom obuke naši stručnjaci u saradnji s odgovarajućim sektorima u kompaniji (HRM, IT, računovodstvo, menadžeri sektora za sigurnost ili kontrolu pristupa u kompaniji), pregledaju procese koje će administratori unositi u Time&Space sistem (dodavanje novih zaposlenih, dodeljivanje pristupnih kartica, primer pripreme podataka za obračun zarada, konfiguracija pristupnih tačaka…) i naprave nekoliko simulacija.\nNakon primopredaje sistema\nNakon instalacije sistema Špica svojim strankama omogućava 2 meseca besplatne podrške. U tom periodu se barem dva puta radi obračun zarada, što je obično dovoljno da se isprave sve eventualne greške nastale pri inicijalnim podešavanjima.\nNašim korisnicima, naravno, savetujemo da slede dobre IT prakse koje uključuju ugovor o održavanju. U našem slučaju to znači besplatne nadogradnje sistema, prioritet pri zahtevima za podršku i produženu garanciju.\nZa dodatne informacije slobodno nas kontaktirajte na maja.tepavac@spica.com.


Da li će "zauvek" laptop rešiti problem e otpada? - E-reciklaža\nDa li će „zauvek“ laptop rešiti problem e otpada?\nKada je u pitanju izrada računara, oduvek postoje dve filozofije. Prva škola se nosi mišlju da bi računar trebalo da bude smešten u velikom kućištu sa mogućnošću nadogradjivanja koje će mu dati izuzetne performanse i vaš računar učiniti večnim. Druga škola je oličenje Apple-ove filozofije i mišljenja je da bi računar trebalo da bude bude što tanji i lakši, ali hermetički zatvoren što ne daje prevelike mogućnosti za servisiranje.\nDell je 2006. godine kupio Alienware i svi su mislili da je to kraj ove kompanije. Medjutim, Alienvare još uvek pravi zanimljive stvari. Jedan od najnovijih izuma Alienware-a je nova Area 51M, vrtoglavo skupa ali revolucionarna mašina koja pretvara veliku kutiju sa zamenjivim delovima u laptop koji bi mogao da traje zauvek. To je izuzetno teška mašina (oko 4 kg), sa rezolucijom ekrana od samo 1920×1080, koja zahteva dva napajanja za punjenje i traje i do 45 minuta.\nMedjutim, u odnosu na ostale laptopove, ma koliko napredni bili, Area 51M može se nadogradjivati. I dok ostale laptopove gazi vreme, te ne mogu ispratiti najnovije igrice zbog zastarelosti grafičke kartice, kod „zauvek“ laptopa možete promeniti svaki deo. Zauvek laptop ne mora završiti na otpadu jer poseduje vrlo bitnu karakteristiku a to je mogućnost reparacije. Zbog svoje popravljivosti i efikasnosti, ovo je jedan od ekološki prihvatljivih proizvoda koji može promeniti stanje sa e otpadom u svetu.


12. 12. 2019.|\nAutorski tekst: Radomir Lazović\nU proteklih nedelju dana ministar kulture i informisanja Vladan Vukosavljević, čak dva puta se preko društvenih mreža požalio javnosti na pisanje tabloida. Iako su mu mediji jedna od nadležnosti, ovo je neuobičajeno redak slučaj da se Vukosavljević oglasi po pitanju stanja u njima, pa je u tom smislu značajan za javnost.\nZbog pisanja Kurira, koji je njegovu tehničku grešku na jednoj od konferencija za medije nazvao brukom i neznanjem, na svom profilu na društvenim mrežama napisao je da je to trijumf neprofesionalizma. Tekst u Blicu koji ga sumnjiči da je pomogao porodici Karađorđević da otuđi slike koje pripadaju Narodnom muzeju, kao i pisanje ovog lista, nazvao je “bolešću koja je uzela maha” i “dnom srpskog tabloidnog žurnalizma”. U demantiju koji je nakon toga izdalo Ministarstvo kulture, Vukosavljević kaže i da se negativno pisanje o njemu i izmišljanje afera radi na nečiji podsticaj o čemu ima saznanja iz svojih izvora baš u Blicu.\nTekst “Pravda za ministra finansija” objavljen je u dnevnom listu Danas na ovom linku.\nOva dva slučaja zbog kojih je reagovao Ministar nisu čak ni blizu gadosti koje svakodnevno trpe žrtve tabloidnog novinarstva. Vukosavljević je sa mesta vodećeg čoveka resora zaduženog baš za medije imao mnogo prilika kada je trebalo da reaguje na urušavanje standarda informisanja koji, iako je u slobodnom padu, nikako da dotakne dno. Svakodnevno huškanje na nasilje, stvaranje atmosfere linča, polarizacija na izdajnike i heroje, nemaju sa njime veze. Ministar ćuti dok sa naslovnih strana i malih ekrana lažima i podmetečinama uništavaju ljudima živote provlačeći ih kroz blato samo ako se usude da javno kritikuju poteze vlasti. On nema nikakav problem sa time što režimske novinske i televizijske kuće svakodnevno “otkrivaju” nove neprijatelji države, izdajnike ili plaćenike u građanima koji se usude da ukažu na kršenje zakona od strane državnih funkcionera.\nUmesto da svoje nadležnosti primeni tako da sve građane Srbije zaštiti od blaćenja, a posebno onih napada koje su deo naručenih kampanja, kako je to prepoznao u pisanju Blica o sebi, Vukosavljević reaguje samo kada je on u pitanju. On vrlo dobro zna da u Srbiji ne vladaju ista pravila i zakoni za sve građane, i nema ništa protiv toga, samo se pita zar nije on jedan od povlašćenih. Kada je on u pitanju onda treba najviše standarde primenjivati, a prema nepodobnim građanima, aktivistima i političkim protivnicima dozvoljeno je sve ono što se skuva u kuhinji Željka Mitrovića, Milomira Marića, Rodića ili Dragana Vučičevića, odnosno sve ono što predsednikova savetnica za medije, Suzana Vasiljević, naruči.\nInicijativa Ne davimo Beograd nedavno je u dnevnim novinama Informer optužena za anarho terorizam. U prošlosti smo optuživani da želimo da ubijemo Aleksandra Vučića i Sinišu Malog. Nebrojeno puta našli smo se zaokruženih glava na naslovnim stranama sa pogrdnim imenima, etiketama da smo plaćenici, izdajnici, rušitelji države i slično. Ovo je vodilo pretnjama na društvenim mrežama i ugrožavanju bezbednosti u javnom prostoru, bez ikakvih posledica po vinovnike. Nedavno nam je u programu uživo televizije Happy prećeno od strane narodnog poslanika Srpske radikalne stranke i osuđenog ratnog zločinca, Vojislava Šešelja, i urednika političke rubrike u listu “Politika”, Bojana Bilbije koji su se utrkivali u kreativnosti nanošenja povreda aktivistima Ne davimo Beograd. Zašto ministar propušta da u ovome vidi “neprofesionalizam”, “bolest koja je uzela maha” i “ dno srpskog tabloidnog žurnalizma”?\nPozivamo ministra da standarde koji su ga naveli da ovako oštro oceni dva teksta u kojima je bio žrtva neprofesionalnog novinarstva, primeni na sve ostale slučajeve. Podsetićemo ga da se godišnje na hiljade puta prekrši novinarski kodeks, a da su ti slučajevi mnogo skandalozniji, degutantniji, eksplicitniji od onih koji su njega naveli da se oglasi.\nAutorski tekst Radomira Lazovića je izašao u dnevnom listu Danas 12.12.2019.\nZa ilustraciju poslužila je fotografija Nedeljnika.